
Tolsztoj gróf boldogságtana.?) 


; A műüvelődés történelmében három elmélettel találkozunk, me- 
lyek a szellemi haladás, fejlődés menetét, irányát próbálják megha- 
; tározni, vagy inkább a tapasztalati történelmi tények alapján kiku- 
" tatni. Legrégibb a körvonalban fejlődés elmélet, melyet már Platonál 
. és Ciceronál megtalálunk az állam- s alkotmányformákra alkalmazva. 
Ezt az elméletet a görög történelem igazolja, is s ezért nem csoda, 
hogy az újabb történetbölcsészek közül Machiavelli és Vico Giambat- 
 tista hódolnak neki. A második pessimistikus jellegű; ez az elfajú- 
lás, degeneratio elmélete. ; 3 

Az újkor alaposabb s szélesebb körű történelmi ismerete, sza- 
. bályozó, mélyre ható bölcselmi míveltsége, tisztúltabb és eszményibb 
. világnézete szülte a haladás, fejlődés elméletét, melyet deductiv-spe- 
. culativ bölcseleti. alapon Hegelnél, positivista alapon Comte-nál és 
Bucklenél olvashatunk. 

( Bodnár Zsigmond most megjelenő irodalom-történelmében . ez 
. utóbbi elmélethez lényegében hasonló törvényt állít fel szellemi hala- 
dásunk megértésére s ennek menetét hullámvonallal érzékelteti. Egy 
nemzetnek a vallásban, irodalomban, művészetekben, politikában, er- 
kölcsi életében nyilvánuló világnézete megalakúl, megerősödik egy 
időre. E megalakult nemzeti eszmével egy új eszme száll szembe, a 
"mely legyőzi azt legalább részben, hogy ez megint egy következő új 
eszmével szálljon szembe. S ez így megy tovább. Egy nagyckb lépés 
. előre, egy kisebb hátra. Actio és reactio így váltják fel egymást a 
szellemi haladás menetében. 

. Ismeretes dolog s mindenki száján hordja azt az igazságot, 
hogy nincs hatás éllenhatás nélkül. A positivismus és materialismus 
készítette a talajt az irodalmi naturalismus számára." A közönség 
mohó idegességgel élvezte ennek termékeit. Ez a mohó étvágy meg- 
rontotta a gyomrát s a századvég (fin de siöcle) épp oly idegességgel 


1) Tolsztoj: Das Nichtsthun, ford, Hauff L. A, Berlin 1894. Janke Ottónál. 

egyszerre a másik szélsőségbe csap. Az erős actiora egy erős reactio 
következik. Az actio és reactio elmélete feltünően talál e jelensé- 
gekre. A mysticimus egy neme kezdi a kedélyeket elfoglalni, behatol 
az irodalomba, vallásba, 1) bölcseletbe, s a társadalmi tudományokba 
is. Sőt vannak, kik a sajátságos fordúlatban egy alakúló új világ- 
nézet tüneteit látják. ?) 

A naturalista regény pl. szigorú tudományos (!) módszert köve- 
tett sok ideig s Zola, ,a megcsontosodott positivista" most már meg- 
engedi, illetőleg belátja, hogy ez talán túlságos követelés volt, hogy 
az irodalom határait igen szűkre szorította. Ibsen kezdetben még a 
Zola-féle iskola híve, utolsó drámáiban mind inkább halványodnak 
a markans naturalista vonások s valami sajátságos északi homály 
fedi műveit, melyet nem ok nélkül neveztek symbolismusnak. §) A 
naturalismus szigorú módszere egyszerre eltünik s nemcsak a társa- 
dalmi életben s tudományokban, hanem az irodalomban is mutat- 
koznak az anarchismus jelei.§) Oroszországban Tolsztoj, mint egy mo- 
dern apostol regényekben, könnyen hozzáférhető úton hirdeti elveit, 
melyekre a , szeretet őrültségével" s valódi rajongással akarná felépíteni 
a modern társadalmat. Kora, életfelfogása, képmutatása, a társadalmi 
viszonyok nem tetszenek meki, hanem visszanyúl az őskeresztény 
időkbe s ott találja fel Jézus tanaiban azokat az alapokat, melyekre 
építenie kell az emberiségnek, ha nem akar végromlásba rohanni. : 

Az emberi értelem egész elragadtatással vetette magát a ter- 
mészet tüneményeinek kutatására ; a tudományban keresett enyhülést. 
A tudomány sokat igért, de keveset adott. Nemsokára jött a keserű 
csalódás. A szív boldogságra vágyott s ezt a tudomány nem adhatta 


1) Dr. Schmitt Jenő Lipcsében nem rég egy folyóíratot alapított íly czim- 
mel: Die Religion des Geites. Programmja ,a legszabadabb, legradicalisabb és 
mégis legpositivabb, mélyen vallásos gondolkodás; az eszmélő és erkölcsileg 
érző ember harmoniája. , Fel akarja rázni — mond Bodnár — a materialismus 
sivatagán veszteglő vagy a tagadó felvilágosodás sekély vizében lubiczkoló em- 
beriséget, az önmagával meghasonlott, a bensőleg sivár lényeket, hogy tekint- 
senek föl az eszményi világnézet verőfényes csúcsaira, hogy azon élő- és kris- 
tálytiszta forrásokból merítsenek, melyek a hajdankor szent mélyeiből erednek, 
hogy gyógyuljon meg szivök és szellemök." (Bodnár Zs. Példák IV—V. fűzet. 
Budapest 1894. 40. 1) 

2) Athenaeum II. 3. Lyka Károly: A legújabb művészeti törekvések. 

3) Gottschall Rudolf: Gesch. der deutschen National-litteratur des 19; 
Jahrhunderts., ÍI. 409 és kőv. Il. 


4) Lásd bővebben Athenaeum II. 3. Lyka Károly: A legújabb művészeti 
tö ekvések, 

meg neki; az értelem tudásra, megfoghatóra, a világrejtély megoldására 
áhitozott s ezt meg a vallás nem elégíthette ki. Az ember végre 
belefáradt s keserű csalódásaiban a végletek közt hánykolódik ma 
is. Ezeket a tüneményeket észreveheti mindenki, bárha csendben, 
titkos forradalomként folynak is le, a ki a tünemények felett nem. 
tér részvétlenül napi rendre, hanem tanulmányozza az események 
folyását. 

Egy ily jelentőségű társadalmi kérdésről mindenesetre érdekes 
hallani oly gondolkodók nézeteit, mint Zola. Dumas és Tolsztoj, kit 
írótársa Turgenyev legnagyobb európai írónak tart. Maga Tolsztoj 
sem állhatta meg, hogy gondolatait ne fűzze Zola, Dumas szellem- 
mel s könnyen odavetett nézeteihez. 


Mi adjuk azért Tolsztoj művének tartalmát s kimutatjuk, hogy 
Jézus vallás- és erkölcstana, melyre Tolsztoj mint alapra akarja a 
jövő társadalmát építeni, nem egyezik meg az ő vallástanával, de 
még erkölcstanával sem. Pedig Tolsztoj különösen ez érvének tulaj- 
donít nagy fontosságot. Ezzel meggyengűl ez irányú érveinek" s0- 
rozata. 

Ismertetérünk folyamán könnyen észrevehető, hogy Tolsztoj e 
munkájával is azokat a social-politikai eszméket szolgálja, melyek- 
nek ő egész életében híve volt, melyeket ő valóságos rajongással 
hirdetett. — Nem tudjuk határozottan, hogy mi adott alkalmat e két 
fontos nyilatkozatra, de a szöveg vonatkozásaiból látjuk, hogy mun- 
kás ífjak valami gyűlés elnökévé választották Zolát s beszédét ekkor 
mondotta. Dumast pedig a Gaulois szerkesztője kérte fel e nyilat- 
kozásra a Sorbonne hallgatóinak valamely társadalmi mozgalma al- 
kalmából. 

Tolsztoj közli mind a kettőt s felhasználja a kedvező alkalmat 
hogy ő is beleszóljon a kérdésbe. 

Zola beszédjének veleje, rövid tartalma ez : 

Gyakran halljuk, hogy a positivismus leélte magát, a natura- 
lismus halott, a tudomány nem adja meg az embernek a békét és 
boldogságot, a mit igért. Ő e kérdéssekkel nem foglalkozik, nincs 
joga a tudomány és bölcselet nevében beszélni; ő regényíró ,s egész 
jelentősége azon alapszik, hogy sokat figyelt meg és sokat dolgozott." 
A tudomány, a tudás töltötte el egész lényét, sőt a szigorúan tudo- 
mányos módszert az irodalomba is be akarta vinni, Ő hiszen abban 
a szenvedélyességben, a mely előre tör és cselekszik. Minő lelkesedés 
és minő remények! Mindent tudni, mindent birni, mindent legyőzni! 

107 

Igazság által az embereket boldogabbakká tenni! Ilyenek voltak kora 
aspiratiól. 

Inti a fiatal nemzedéket, hogy egész reménységét a tudományra 
helyezze, alapítsa s ne lásson abban társadalmi és erkölcsi veszélyt, 
"a hit mellett ne szorítsa háttérbe a tudományt. Azt mondják, hogy 
a tudomány diadalának vége van; nem tudja visszaadni a lelkeknek 
a boldogságot, melyeknek naiv békéjét szétrombolta s vannak már 
szentek és próféták, kik az emberek között ,a tudatlanság erényét, 
az egyszerűség tisztaságát" hirdetik. 

Nem tagadja, hogy e fáradtság és felindulás a század végén 
annak a lázas és óriási munkának eredménye, melynek czélja volt 
mindent tudni. Ismeretes dolog, hogy nincs hatás ellenhatás nélkül. 
Minek fáradni, ha látjuk a tudomány eredménytelenségét? Minek 
menni, ha látjuk, hogy a czél állandóan távozik tőlünk? Minek ta- 
nulni, ha nem tudhatunk mindent? Jobb egyűgyünek maradni a 
gyermek boldog tudatlanságában. Íly módon csakugyan úgy látszik, 
mintha a tudomány megbukott volna. 

Ámde a tudomány nem boldogságot, csak igazságot igért. Szár- 
mazhatik-e boldogság az igazságból? Hogy ezzel megelégedjünk, arra 
sok stoicismus, az Én teljes megtagadása szükséges, a mi csak ki- 
választottaknál van meg. A természet kegyetlen, igazságtalan, a tu- 
domány az erősebb barbar jogához vezet, a mely minden erkölcsös- 
séget lerombol és minden társadalom despotismusba sülyed. Nem 
kellene-e inkább a tudatlanság ábrándos nyugalmába visszatérni? 

E kétségbeesett kiáltás mélyen meghatja őt. Csak akkor talá- 
lunk nyugalmat, ha ábrándozunk, ha a végtelenbe merűlünk, ama 
mysticus világban elszenderülünk, a mely szenvedéseinket csillapítja 
Igy vette észre a marsmezei kiállításon) s ez reactio a naturalis- 
mus ellen. 

De ő mint , megcsontosodott positivista" ebben csak egy kis 
pihenést lát az emberiség feltartózhatatlan haladásában. Hogy egy 
új hit az emberiség haladásának új irányt adjon, szükséges, hogy ez 
a hit új talajban nőtt legyen, , mert új társadalom új talaj nélkül 
nem létezhetik." (17 l.) , A hit nem születik újra és a holt vallá- 
sokból csak mythologiákat lehet csinálni." 

Ezért a jövő száz év ama demokratikus és tudományos fellen- 
dűlés kora lesz, melyet az ő nemzedéke élt át s csak annyit enged : 
meg, hogy az irodalom határait ígen sedikre szorította. 


1) 1893. nyarán írta, 

A művészetben is csak igazságra törekszik, mint a tudomány- 
ban, az eszményt kiküszöböli. , A mily inőrtékbasi a tudomány halad, 
oly mértékben szorúl háttérbe kétségkív rül az eszmény és úgy tetszik 
nekem, hogy az élet egyedűli értelme, az e gyedűli öröm, mit az 
életben találhatunk, e lassú hóditásban áll, bármily világos legyen 
is a szomorú igazság, hogy soha sem fogunk mindent tudni." 

E mozgalmas korban lelkipásztorok -magasztalják, dicsőítik a 
hitet s lelkére kötik az embereknek, hogy higyjenek, de azt nem 
mondják meg világosan, hogy miben. Ő megmondja ífjú barátainak 
s kérve kéri őket, hogy higyjenek a munkában. , Egész életemben 
munkás voltam s engedjék meg, hogy arról a gyönyörről beszéljek 
önöknek, melyet ez a hosszú arvádó tk nekem hozott, mely egész élete- 
met betöltötte. Életbe lépésem fáradtságos volt, megtanultam a sze- 
génységet és kétségbeesést. Azután állandó harczban éltem, mint ma 
is még, most megértettek, majd megtagadtak, majd bántalmakkal 
halmoztak el. S csak egy hitem volt, egy erő: a munka. Ez a világ 
egyetlen törvénye, szabályozója, mely a szerves anyagot ismeretlen 
czéljához vezeti. Az életnek nincs más értelme, más létoka; szüle- 
tünk, hogy részünket kivegyük, elvégezzük a munkából és aztán 
eltünjünk. 

, Az élet nem egyéb, mint közölt mozgás, a mely azt fentartja 
és tovább adja és a mely a valóságban nem egyéb, mint fáradtság, 
mint munka egy nagy művön, melyet az egész évszázad fejez be." 
Mindenkinek meg van a feladata s ha ezt elvállalta, meg kell hogy 
találja a nyugalmat is. 

A kiket a végtelenség gondolata gyötör, azoknak ajánlja, hogy 
életöket szenteljék egy nagy munkának, melynek végét nem láthat- 
ják be. Ez a szórakozás a szellemnek a napi kenyere a teljesített 
kötelesség boldogító tudatával. Ez adja meg a physikai és erkölcsi 
egészséget, megóv az ábrándozás veszélyeitől, ez a világon lehetsé- 
ges legfőbb boldogság. 

, Erős nép csak az, a mely fárad és csak a munka ad bátor- 
ságot és hitet... A jövő évszázad, a határtalan jövő a munkáé; 
ezen nem öcösib kételkedni. És nem látjuk már a támadó socialis- 
musban a munkának, a jövő társadalmi törvényének csiráját, a fel- 
szabadító, a kibékítő munkáét. ?" 

, Minő egészséges és nagy embertársaság lenne az, melyben 
minden tag az ő munkarészét hordozná! Oly ember, ki dolgozik, 
mindig jó. Ezért megvagyok győződve, hogy az egyetlen hit, ketely 
megmenthet, a végzett munkában való hit. Szép dolog az örökké- 

valóságról álmodni, de a tisztességes embernek elég, ha ez életet 
úgy éli át, hogy munkáját elvégzi. 

Eddig Zola. 

Tolsztoj megjegyzései e beszédre a következők: 2. tanácsolja 
az ífjuságnak, hogy határozatlan, homályos dolgokban ne higyjen és 
még homályosabbat és határozatlanabbat ajánl, a tudományt és a 
munkát. 

Ámde a , tudomány" szónak értelme nagyon széles körű és 
határozatlan. A mit némelyek tudománynak, azaz nagyon fontosnak 
tartanak, azt az emberek nagyobb része a munkás népre nézve szük- 
ségtelen semmiségnek tartja. S" nemcsak a munkás nép miveletlen- 
sége nem tudja felfogni a tudomány mély jelentőségét, hanem a tu- 
dósok is folytonosan ellenmondanak egymásnak: egyik ezt, másik 
amazt tartja fontosabbnak. Sőt ugyanazon tudományszak papjai és 
képviselői is gyakran éppen ellenkezőt állítanak. Tudományos tételek 
hosszú időkön át igazaknak tartatnak s később tévedéseknek bizo- 
nyúlnak. 

A rómaiaknál — mint tudjuk — kizárólagos tudomány és na- 
gyon fontos dolog volt a rhetorika. Ma mosolyognak e felett. A kö- 
zépkorban egyedűl idvezítő scholastika ma éppen e sorsra jutott. És 
nem kell nagy bátorság megjövendölni, hogy ismereteinknek egy igen 
nagy száma felett, melyeket ma fontos dolgoknak s igazságoknak 
tartunk, a jövő csak nevetni fog, midőn olvassa, hogy mily fontos- 
kodással foglalkoztunk oly tárgyakkal, melyeket korunkban igazsá- 
goknak tartottunk. 

Korunkban emberek, kik öröklött vallások babonáitól megsza- 
badúltak, egy ép oly alaptalan és ártalmas babonába, a tudományéba 
estek, a nélkül, hogy észrevették volna. 

Az az alap, melyen a világteremtés hittételei nyugosznak és az 
a melyre korunkban a különböző tudományos tantételeket alapítják, 
nemcsak hasonlók egymáshoz, hanem teljesen azonosak (29. 1.) A 
miként a zsidó nem hisz tulajdonképen a hatnapi teremtésben, ha- 
nem csak abban, hogy vannak emberek, kik az elérhető legfőbb 
igazságokat ismerik, épp úgy korunk emberei sem hisznek Darwin 
elméletében, az öröklés tanában, a kommabacillusban, hanem mind 
abban, a mit a tudomány papjai igazságoknak mondanak és ezek 
működése a hivők előtt épp oly titokzatos, mint a zsidók előtt veze- 
tőik tudásának alapjai. 

A hit és tudomány képviselői tulajdonképpen egy táborból valók. 
Azok üdvöket a vallásban keresik, ezek mások tudásában hisznek. 


hál A zkol st ntén hddttnítenünztttáztttttéttenztttttkütletlttttített TÜttKztítlklönMKLÉKL tte katébetlttítkettttíttttktaáttttbltttátttttmtkk tnndéstt ál 


ety B. Bed ge 


99 


TOLSZTOJ GRÓF BOLDOGSÁGTANA . 139 


Azok az emberiség üdvét egy javított, tisztított, félíg zsidó, félig 
pogány kereszténységben látják; ezek egészen esetleges, különbféle, 
haszontalan ismeretek felhalmozásában. Azok nem akarják látni, hogy 
a mit helyre akarnak állítani, csak  , báb, melyből a pillangó kire- 
pült", ezek, hogy tudományuk gazdag emberek ártatlan időtöltése, 
vagy legjobb esetben fegyver a jónak vagy gonosznak kezében. ,, Való- 
jában sem azok, sem ezek nem hisznek lelkük mélyén annak az 
eszköznek hatásában, melyet ajánlanak" (32. 1.). Mindenikök elfor- 
dítja szemét a végromlásról, mely előtt az emberiség áll, s melybe 
kikerülhetetlenűl beleesik, ha útját folytatja. Azok óvó eszköze a 
vallás mysticismusa, ezeké a tudományért munkálkodás kábitó ha- 
tása. A különbség közöttük az, hogy azok a régi bölcseségben hisz- 
nek, melynek tévedése még nincs felfedezve. A babona mindkettőjük- 
nél egyforma nagy. Különbség csak az, hogy egyik a mult, a másik 
a jelen babonája. 

S mi a boldogság akkor, ha egész életemet bizonyos tünemé- 
nyek vizsgálására (pl. Lombroso tana az öröklésről) szenteltem s ha- 
lálom előtt tapasztalnom kel, hogy a mivel életemet eltöltöttem, 
értelem nélküli semmiség volt? S nekem csak egy életem van! 

Egy kevessé ismert chinai bölcsész Laotse azt állítja, hogy 
mind az egyes, mind az összes emberiség legfőbb üdvét a tudomány 
(tao) által éri el; ez pedig a tétlenségben (Unthátigkeit, le non-agir) 
áll. Az emberek szenvedései nem úgy eredtek, hogy valamit nem 
tettek, a mit tenniök kellett volna, hanem hogy olyant tettek, a mit 
tenniök nem kellett volna. Azért minden szenvedéstől megőrizheték 
magukat, ha tétlenűl maradtak volna. 

Tolsztoj azt mondja, hogy Laotsének tökéletesen igaza van. Dol- 
gozzék mindenki szorgalmasan. Mi következik ebből? A börzejátékos, 
a bankár jőnek a tőzsdéről, hol szorgalmasan dolgoztak, az ezredes az 
iskolából, hol katonáit az emberölés mesterségére tanította, a gyá- 
ros a gyárából, hol ezerek rongálják életüket tükrök, dohány, pá- 
linka-gyártásával. Mindezek dolgoznak. Lehet íly munkára buzdítani? 

Vagy talán a tudomány munkásait értsük ? Naponként külön- 
böző könyveket, fűzeteket kapunk a keresztény gnoseológiáról, a 
kosmikus aetherről, társadalmi, politikai, keleti kérdésről stb. Azt 
hiszi, hogy ez írók idejüket, fáradtságukat haszontalanul pazarolták, 
mert ezereknek kellett a papirost előállítani, a betűket kiszedni, ki- 
nyomni s mert az írók a társadalom iránti kötelességeiket elhanya- 
sálták, midőn haszontalan munkájukat nyugodt lelkiismerettel írták. 
Ez irtózatos embereknek soha sincs idejük meggondolni, hogy vajjon 

munkájuk, melyen oly szorgalmasan dolgoznak, szükséges-e vala- 
kinek. (?) 

, Sokat csodálkoztam e bámulatos, különösen nyugat Európában 
főngálló nézeten, hogy a munka erény." (?) 

Zola azt mondja, hogy a munka az embert jóvá teszi. T. min - 
díg az ellenkezőt észlelte. Tudatos munka, hangyabüszkeség a saját 
munkájára, kegyetlenekké teszi az embereket. Nero, Nagy Péter min- 
dig nagyon munkások voltak. S ha a munka nem is éppen bűn, de 
erény semmi esetre sem; épp úgy, mint a táplálkozás nem, hanem 
csak szükséglet, melynek ki nem elégítése fájdalmat okoz. A munka 
e méltósága, melyre társadalmunkban emelték, csak reactio volt a 
gazdag és kevéssé mívelt előkelő osztály henyesége ellen. A munka, 
a szervek gyakorlása az embereknek épp oly szükséglete, mint a ka- 
róhoz kötött borjunak az ugrándozás. 

, A munka nemcsak hogy nem erény, hanem a mi hanikák 
késmazttr társadalmunkban többnyire egy erkölcsileg kábító szer, 
mint a dohányzás vagy a bor, hogy saját életünk szabálytalanságát 
és bűnösségét saját magunk előtt elrejtsük." (?) 

Dumas levelének tartalma, melyet a Gaulois szerkesztőjének 
ugyanebben a kérdésben írt, röviden a következő : 

Az okok és, következmények nagy feladatát évezredek sem fog- 
ják megoldani, nem hogy 20 éves gyermekek megoldanák. Az erő- 
teljes ífjukor tüneményeiben nem lehet végérvényes és tartós fej- 
lődés jeleit nézni. Ez csak a növési láznak egy rohama. Bármilye- 
nek legyenek is ez eszmék, melyekért a fiatalok egymással hajba 
kapnak, lehet fogadni, hogy ők ez eszmék ellenségeivé lesznek, mi- 
hely azokat gyermekeiknél látják. Ezt a növés és tapasztalás okozza. 

, Miután kiveszekedték magukat és megmérköztek, ezek a hit, 
azok a tudomány nevében, hogy bebizonyítsák, hogy van Isten és 
azok, hogy nincs Isten — két oly állítás, melyek felett örökké har- 
czolhatunk, ha eltökéljük, hogy addig nem engedjük magunkat 
lefegyvereztetni, míg a dolog el nem dölt — végűl megegyeznek 
abban, hogy ezek sem tudnak többet mint azok, de határozottan 
tudják, hógy a végek végén remélnie kell az embernek épp any- 
nyit, ha nem többet, mint tudni és hogy rettenetesen szenved 
tudatlanságban oly viszonyokról, melyek jobban érdeklik, mint min- 
den a világon, továbbá, hogy állandóan jobb helyzetbe vágyik, mint 
minőben van és végűl, hogy teljes szabadságot kell engednünk neki, 
hogy a bölcsészet terén eszközt keressen a boldogúlásra. 

Az ember tudja, hogy kezdet volt s ezért nem akar véges lenni. 

Bizonyosságot keres, a mely szerencséjére soha sem lehet. Mert a tudás 
ránézve a mozdúlatlanság, a halál lenne, mert az emberi erő legerő- 
sebb ösztönzője az ismeretlen. A valószínűséggel nem elégszik meg, 
határozatlan eszmények után vágyik s essék bár tagadásba, kétke- 
désbe vagy éppen hitetlenségbe, mindig visszatér ,a reményhez, a mely 


. nélkül nem tud élni." ,Olyan mint szerelők veszekedése: nem tart 


sokáig" (46. 1.). 

Ez az emberi eszmény soha sem tünhetik el egészen. Az esz- 
ménynek e legyőzhetetlen szüksége magyarázza meg, hogy az ember 
oly bizalommal fordúl vallási formulákhoz megfontolás nélkül, me- 
lyek természetével megyezőleg végtelenséget igérnek. 

De mindig nagyobb számmal lépnek fel férfiak, kik az ész, a 
tudomány, a megfigyelés nevében tagadják az igazságot, viszonyla- 
gosnak mondják, s szét akarják rombolni azokat a formulákat, me- 
lyek azokat tartalmazzák. 

Kinek van igaza e harczban? Annak, a ki kutat, de nem an- 
nak, a ki fenyeget. Az igazság a czél, a kutatásra mindenkinek van 
joga. Az erőszak csak a czélt távolítja. , Az ököl, bármily erős le- 
gyen is, nem tudja bebizonyítani Isten létét vagy nem létét." 

Az az erő, a mely a világot teremtette, mert , maga-magát nem 
teremtette, " fentartotta magának a jogot, hogy tudja, miért terem- 
tett minket. Ez az erő titkát magának tartja s az emberiség, úgy 
tetszik Dumasnak, hagy fel azzal a kivánsággal, hogy valaha kipu- 
hatolja. Most az emberiség , egyszerű ösztönével s egészséges érzé- 
kével" boldogságra törekszik oly eszközökkel, melyeket bolygónk 
nyújt. Zola a munkát ajánlja gyógyszerűl. De ez nem elég. Dolgoz- 
zunk izmainkkal, vagy szellemünkkel? De hisz, nem lehet egyedüli 
gondunk, hogy táplálékot, vagyont, dicsőséget szerezzünk. Ha ily 
czélokat tűzünk magunknak s elérjük azokat, érezzük, hogy valami 
még mindig hiányzik. Ennek oka az, mert az embernek kétségtele- 
nűl lelke is van s ez is előáll igényeivel." E lélek szünetlen mun- 
kában, folytonos fejlődésben van, világosságra, igazságra törekszik 
Ez a lélek ömlik el a légben, melyet a világ beszív. Azok az indi- 
vidualis nagy lelkek, melyek társadalmi újjászületést kivántak, egy- 
máshoz közeledtek, egymást megtalálták és egyesültek és egy collectiv 
lelket alkotnak, hogy az emberek jövőben egyességben, tudatosan és 
feltartóztatlanul valósítsák meg a nemzetek egyesülését és szabály- 
szerű haladását. Ezt az új lelket ismeri fel Dumas a napi tünemé- 
nyekben. A népek fegyverkezése, a hadvezérek fenyegetődzése, faji 
üldözések csak utolsó vonaglása annak, a minek el kell tünnie. 

Az új korszak hamar bekövetkezik, hamarább mint gondolnók, 
mikor e szavak : Szeressétek egymást megvalósúlnak, a nélkül, hogy azon 
gondolkoznánk, hogy isten vagy egy ember mondotta-e e szavakat ? 

Az embereket a szeretet fogja elfoglalni rendkívüli hatalmával 
Ez nem fog könnyen menni; talán véres félreértések is következni 
fognak s olyanoktól is, kik hivatva volnának, hogy nekünk szere- . 
tetet tanítsanak. ,De mivel szembetünő, hogy a testvériség e nagy 
törvényének egyszer teljesednie kell, meg vagyok győződve, hogy 
jőni fog idő, midőn azt az ellenállhatatlan kivánságot fogjuk ápolni, 
hogy ez beteljesedjék." 

Így végzi levelét Dumas. 

Tolsztoj birálja mindkettőt összehasonlítva. 

Zola levele a fiatalsághoz van intézve és hízeleg neki. Dumasé 
rámutat az öntetszelgésre s ezért sokat tanúlhatnak belőle nemcsak 
az ifjak, hanem a felnőttek és öregek is. Zola elaltat és útunkon 
megállít, mert biztosít, hogy éppen azt szükséges tudni, a mit tu- 
dunk. Dumas felkölti az embereket s megmondja nekik, hogy nem 
tudják azokat a fontos igazságokat, melyeket tudniok kellene. , Du- 
mas szavai valódi prófétaszavak", mert az emberek általános han- 
gúlatával ellenkeznek, mert a kik hallják őt, elfogadják a nélkül, 
hogy tudnák miért és mert e szavak annak a megvalósítására hat- 
nak, a mit jövendőlnek. 

Zola azt tanácsolja az embereknek, hogy munkálkodjanak az 
egyszer megkezdett irányban, s ezzel, hogy ne változtassák életü- 
ket. Dumas ellenben, ki az emberek érzéseinek belső változását 
jövendöli, e változást sürgeti is. Dumas azt mondja, hogy az 
embereket a ,szeretet őrültsége" fogja elfogni; ő látja a fenye- 
gető jelek között is, hogy a fegyverkező népek egymást nem gyülö- 
lik már, hogy a szegény osztályoknak a gazdagokkal való harczá- 
ban a győztes nem örül, hanem őszinte szánalommal van a legyő- 
zött iránt. 

Habár e nagy változás nem oly közeli, mint Dumas hiszi, senki 
sem tagadhatja, hogyha ez bekövetkeznék, az emberiség számos sú- 
lyos és nyomasztó rossztól szabadúlna meg. Be kell vallanunk, hogy 
ha az emberek azt tették volna, a mit Jézus tanított és tett: S2e- 
vessétek eggmást, mint magatokat; a mit nem akarsz, hogy mások ve- 
led cselekedjenek, te se tedd másoknak, ha az egoismus helyett az al- 
truismus uralkodnék, ha az egyéni életrend collectivvé változott volna, 
akkor az ember élete boldog lenne. Mindenki belátja, hogy a népek 
annál elkeseredettebbek egymás iránt, minél inkább rabolják egymás- 

tól országaikat s mezőik terményeit. Mindenki belátja a népek köl- 

csönös fegyverkezésének a nevetségességig világos értelmetlen voltát, 

a melyek rettenetes csatákra, vagy az emberek általános elpusztítá- 

sára, vagy elfajúlásara vezetnek. Mindenki elismeri a szeretet ke-. 
resztényi elvét, vagy az idegen élet, személy és jogok tiszteletét. 

S mégis az emberek úgy rendezik hé életüket, hogy az ellen- 
kezik előnyükkel, biztosságukkal s a törvénynyel, a melyet hirdet- 
nek. Magasztalják a szeretetet s oly módon élnek, a mely azzal ellen- 
kezik. Hisznek a szeretben s nem tudják megvalósítani. Mi ennek 
az oka? 

Az egyes ember vagy az összes emberiség életében minden vál- 
tozás először csak gondolatban kezdődik és történik. A külső válto- 
zás csak akkor áll be, ha gondolatban már megtörtént. De azután 
az emberek érzéseiben, cselekedeteiben s életében is beáll előbb- 
utóbb, éppen mint a kormány fordításával a hajó is fordúl. 

Jézus beszédjének első szavaiban nem azt mondotta az embe- 
reknek, hogy így vagy úgy cselekedjenek, hanem ezt: perxvostre, 
gondolkozzatok meg, változtassátok meg életfelfogástokat, térjetek 
magatokba. Csak később mondotta tanítványainak, kik már értették 
tanait: szeressétek egymást. Életetek értelme az, hogy teljesítsétek 
annak akaratát, ki titeket e világra küldött és azt követeli tőletek, 
hogy ne személyes czéljaitoknak szolgáljatok, hanem az övének, a 
mely az általános szeretetben és egyetértésben áll s a mennyország 
felépítésében, midőn a kardok ekékké s a lándzsák sarlókká ková- 
csoltatnak, az oroszlán békésen fekszik a bárány mellett, mint a pró- 
féták magukat kifejezték. Változtassátok életfelfogástokat ! 

De az emberek nem hallgattak Jézusra s hamis életnézetük az 
oka, hogy noha a szeretet jótékonyságát s életmódjuk veszélyét fel- 
fogják, még sem követik Jézus tanácsát. 

S valóban lehetséges-é a világ, ha az ember életczélját csak 
embertársaival való folytonos harczolással éri el, oly intézmények 
között, melyek minden harczot és erőszakot szentesítenek. Szeret- 
heti-é az ember azokat, kik mindig útjában állanak és a kiket 
tönkre kell tennie, hogy a saját czéljait elérje? 

Hogy az érzésben, cselekedetekben változás állhasson be, min- 
denek előtt a gondolkozásnak kell megváltoznia. De hogy ez történ- 
hessék, meg kell állanunk, s figyelmünket arra irányoznunk, a mit 
fel akarunk fogni. Hogy változtathassa meg az ember gondolkodását, 


. életfelfogását, ha szüntelenűl dolgozik éppen azon hamis életfelfogás 


elvei szerint, melyeket meg akar változtatni ? 

Az emberiség szenvedései meg vannak érve már, mint egy da- 
ganat és az üdv, melyet. a helyes életfelfogás hoz, oly szembetünő; 
hogy az embereknek nem kell egyebet tenniök, mint megállani, te- 
vékenységüket megszüntetni, összeszedni magukat és gondolkodni. Itt 
tetőződik e gondolatnál Tolsztoj eszmefuttatása s innen van az írat 
neve is: A semmittevés, bár nem nagyon találóan megválasztva. 

Csak egy pillanatig kell megszüntetni tevékenységünket, meg- 
gondolni helyzetünket, értelmünk, szivünk követeléseit a környező 
életfeltételekhez alkalmazni, hogy belássuk, hogy egész életünk, összes 
cselekedeteink lelkiismeretünkkel, értelmünkkel és szivünkkel kiáltó 
ellenmondásban vannak. 3 

Ha megkérdezzük az embereket, hogy mihez alkalmazkodnak, 
mi vezeti őket az életben, mindenik azt fogja válaszolni, hogy sze- 
retete, becsületessége; vagy a keresztény tanokat, vagy az erkölcsi . 
elveket ismerik el, melyek a kereszténységen alapúlnak ; sem az erő- 
szakot, sem a törvényszéket, sem a kivégzést, sem a háborút nem 
tartják szükségesnek. S ha kérdezed, hogy mégis miért hódolnak 
meg ez életfeltételeknek, azt felelik, mert másokért szükségesek. 

Azonban, ha a valóságot kutatjuk, azt találjuk, hogy az embe- 
rek úgy élnek, mint az állatok. Korunk keresztényeinek többsége 
pogány életet él, nem mintha így óhajtana élni, hanem merte mnyug- 
talan, zaklatott életben nincs ideje, hogy magába térjen és életét 
megváltoztassa. 

Ha az emberek csak rövid időre megszünnének a tudomány és 
vallás hamis hitével ámítani magukat és szünet nélküli s önelégűlt 
munkájukkal, melyet lelkiismeretük nem javasol, belátnák, hogy az 
élet értelme nem az egyénnek, családnak, népnek inásokkal való 
harcegra alapított jólétében van, hanem az egyedűl helyes és lehetsé- 
ges értelme az, melyet a kereszténység már 19 száz évvel ezelőtt 
kinyilatkoztatott az emberiségnek. 

Nem lehet, hogy az az erő, mely engemet a világra teremtett, 
értelmemnek és a szeretetnek tehetségeivel csak azért teremtett 
volna, hogy megcsaljon, hogy miután azt véltem, hogy legfőbb bol- 
dogságom elérésére mások élete felett tetszés szerint rendelkezhetem, 
végre meggyőződjem, hogy minél inkább törekszem e czél felé, annál 
inkább távolodom a szeretet és értelem követeléseitől s azigazi üdv- 
től. Nem lehet, hogy lelkemnek e legfőbb tehetségei csak azért vol- 
nának adva, hogy czéljaim elérésében akadályozzanak. Nem valószi-" 
nübb-é, hogy az a teremtő erő, értelmemmel és szeretetemmel nem 
az én esetleges, pillanatnyi, mások czéljait akadályozó czéljaimra te- 

remtett, hanem saját czéljai szolgálására, elérésére s lelkemnek alap- 
tehetségeit azért adta? Ezért életem czélja nem az, hogy megma- 
radjak makacsúl saját. akaratomnál, a mi e tehetségeimmel . ellenke- 
zik s engem nyomorba dönt, hanem hogy teljesítsem annak akara- 
tát, a ki e világra küldött s kövessem az ész és szeretet útmutatá- 
sát, melyeket akarata teljesítésére belém helyezett. 

Ez az élet keresztény felfogása. Hogy isten országa megvaló- 
súljon, hogy az emberek kezdjék meg már szeretni egymást személyi, 
családi és nemzetiségi különbség nélkül, erre szükséges az életnézet 
megváltoztatása. Ez nem történhetik meg magába szállás, magába té- 
rés nélkül, erre pedig szükséges, hogy az emberek lázas tevékeny- 
ségükkel felhagyjanak, azzal a nyugtalan élettel, a mit az indok san- 
sara-nak neveznek. Ekkor belátják az emberek ész- és  értelemnél- 
küli tevékenységüket s az élet keresztényi felfogása kikerűlhetetlenűl 
be fog következni. 

Ekkor az általános, a felebaráti szeretet lesz minden cseleke- 
detünk rugója, éppen mint most e pogány életfelfogással az önszere- 
tet, a kizárólagos család és nép szeretete az. 

Mikor e keresztény szeretet megjelenik az emberek között, az 
élet régi formái, feltételei összeomlanak és újak alakúlnak, melyek- 
nek hiánya akadálya annak, a mit az értelem és sziv már régóta 
követel. 

Keressétek először az istennek országát és annak igazságát és 
mindezek megadatnak néktek. (Máté VI. 33.) 

Eddig Tolsztoj. 

Nem nehéz észrevenni, hogy Tolsztoj e legújabb munkája az 
erkölcsi nihilismus azon hitvallását és erkölcstanát tárgyalja, melyet 
ő már hosszu évek során át hirdet, mint a jövő társadalom egyedül 
észszerü, igazságos és az emberi sziv követelményeinek is megfelelő 
tudományát. A nihilismus tanai általánosan ismeretesek. Azonban 
Tolsztojnál a tan meglepő oldala az, hogy szerinte e tanok valódi 
kereszténytanok, hogy Krisztus tanításaiból természetszerüleg köretkez- 
tethctők, szóval hogy ő a jövő nihilista társadalom- s erkölcstanának 
megalkotására, mint egyedül helyes s lehetséges alapra, az őskeresz- 
tény tanokra helyezkedik. 

A nihilismus jogosúltságának kérdését, mint nem ide tartozót 
mellőzve, vizsgáljuk meg, vajjon csakugyan egyezik-e Jézus vallása, 
erkölcstana a Tolsztojéval. Mindjárt előre kimondhatjuk, hogy nem. 
Tolsztojnál hiába keressük Jézusnak benső, fiúi szeretetét, melylyel 

ő Istenhez ragaszkodik. Sőt tovább menve bátran állíthatjuk, hogy 
Tolsztoj rendszerében hiányzik az Isten eszméje, kihez imádkozni 
csak Jézus tudta megtanítani az emberiséget Tolsztoj az imát tel- 
jesen mellőzi. Tehát a vallásos rész teljesen hiányzik az ő társada- 
lom-tanából. Ő csak az erkölecsiből vett át valamit; de ez a rész sem 
egyezik meg teljesen Jézus szellemével. 

A mai társadalom, a mely Krisztus követőjének vallja magát, 
az evangeliummal merőben ellentétes alapokon nyugszik, mondja Tolsztoj. 
A ker. népek, államok óriási pénzösszegeket adnak ki arra, hogy a 
polgárokat az emberölés mesterségére tanítsák, a munkások fegyve- 
reket kovácsolnak embertársaik lemészárlására. S mindezen senki sem 
botránkozik meg. Az egyház nemcsak hogy türi ez állapotokat, ha- 
nem szentesíti is: A népek hadakoznak egymással s az erényt és 
érdemet annál találják, ki legtöbb testvérét, embertársát megölte, s 
ki azoktól legtöbb kincset rabolt. Minden katona gonosztevő. S mégis 
minden állam nagy összegeket szentel a katonák tartására, felfegy- 
verzésére és kiranítására, e gonosztevők élelmezésére. De Jézus nem 
itélte el teljesen sem a háborút, sem a katonáskodást. Máté 24, 6. 
mondja Jézus: Hallani fogtok pedig háborúról és háborúk híreirőlk; 
vigyázzatok, meg ne rémüljetek, mert meg kell mindezeknek lenniök. 
Máté 10, 34. megint változást akarván előidézni az emberek gon- 
dolkodásmódjában tanai befogadására, nem retten vissza kimondani : 
Ne gondoljátok, hogy azért jöttem, hogy békességet bocsássak, ha- 
nem fcgyvert. Aztán a katonáskodást is lett volna alkalma elitélni, 
(Máté 8, 5—11.) ha akarta volna, de nem tette, sőt midőn a szá- 
zados katonái ragaszkodására s feltétlen engedelmességére hivatko- 
zott, Jézus így szólt követőinek Máté 8. 10. Bizony mondom néktek 
még az Izraelben sem találtam ílyen nagy hitet. 

Tolsztoj szükségtelennek tartja az eskűt s Jézus tanaival els 
lenkezőnek a biráskodást, merőben keresztényietlennek tartván, hogy 
valaki embertársát bármiért kérdőre vonja, felette itéljen és tetteiért 
büntetést mérjen rá. Ő ugyanis Jézusnak ezen szavaiból: Ne itélje- 
138 hogy ne itéltessetek (Máté 7. 1.), általában a birói intézmény 

agadását látja úgy okoskodván, hogy a ki embertársát elitéli, olyan 
Me cás támaszkodik, a melyeket a dolgoknak ily felfordúlt s keresz- 
ténytetlen állapota mellett csak bitorol; aztán bizonyos lenézést is 
foglal magában az itélkezés, ez pedig ellenkezik a ker. alázatos- 
sággal. Ámde Jézus maga a1s elitélte pl. a fareziusokat, midőn így 
szólt hozzájuk: Viperának fajgatai, mi módon szólhattok jókat, iha 
gonoszak vagytok? (Máté 12, 34.) s ugyancsak róluk pár verssel 

hátrább: Egy gonosz és parázna nemzedék jelt kiván, de nem adatik 
néki jel, hanem csak Jónás prófétának a jele (Máté 12. 39.). Másutt 
megint róluk: Képmutatók! Jól profétált Esaias ti felőletek, ezt 
mondván: E nép én hozzám szájával közelít és ajkaival tisztel en- 
gemet ; az ő szivök azonban én tőlem távol vagyon (Máté 15, 7. 8.). 

Ezekből világos, hogy Jézus fenn idézett (Máté 7. 1.) szavai- 
ból nem lehet oly messzemenő következtetést vonni, minőt Tolsztoj 
von, kinek rendszerében megférő társadalmi rendet egyáltalában el- 
képzelni sem tudok. A mi pedig az eskűt illeti, Jézus tiltja ugyan 
nemcsak a hamis eskűt, hanem az eskűt egyáltalában Máté 5. 34— 
36. verseiben, de Máté 23, 22. meg azt mondja: A ki az égre es- 
küszik, az Istennek királyi székére esküszik, és arra, a ki ebben űl. 

Tolsztoj s általában a collectivismus szeretné a pénz haszná- 
latát is eltörölni. Jézus ezt sem tanította soha. Hisz mindenki ismeri 
azt a példázatot, melyben az öt talentumos szolgának, ki még ötöt 
szerzett ezekkel, ezt mondja ura: Jól van, jó és hív szolgám! hiv 
voltál kevésen, sokra bizlak ezután: menj bé a te uradnak örömébe 
(Máté 25, 21.). 

Nemcsak hogy nem akarja eltörölni a pénz használatát, de 
buzdít a pénzzel való nyerészkedésre becsületes úton, ezt mondván 
ura az egy talentumos szolgának : , El kellett volna tehát az én pén- 
zemet a pénzváltóknál helyezned és én megjőve, nyereséggel kaptam 
volna meg a magamét. Vegyétek el azért ő tőle a talentumot és 
adjátok annak, a kinek tíz talentuma van, mert mindennek, a kinek 
van, adatik és bővölködőbb lesz, a kinek pedig nincs, a mije van is, 
elvétetik tőle." 

Tolsztoj a magánbirtokot sem ismeri el, mint általában a com- 
munizmus. Jézus tanításaiból ezt az elvet sem lehet sehogysem 
következtetni. Az anyagi javak túlságos gyűjtését és imádását 
határozottan kárhoztatja (Máté 6, 19. 20. 21. 10, 9. 16, 26. Luk. 
12, 33. stb.). ugyan s ő maga is csak a mindennapi (napon- 
kénti) kenyérért imádkozik (Máté 6, 11.), de a magán birtokot 
nem veti meg s helytelen lenne számos példázatából s tételé- 
ből, melyekben a gazdagoknak nem sok mennyei üdvöt igér, azt 
következtetnünk, hogy tanaiban a későbbi communismus elvei már 
csirájokban benne vannak. Jézus megáldja Zakeust, ki vagyonának 
felét a szegényeknek adta, de másik felét magának tartotta meg. 
Hogy Jézus a magánbirtok híve, abból is következik, hogy ajánlja 
az alamizsna osztást (Máté 25, 35. Márk 10, 21. Luk. 6, 35.), már 
pedig a communismus ezt sem ismeri. Látjuk tehát, hogy a Tolsztoj- 

álmodta új társadalmi morál a legtöbb esetben nem egyezik meg 
Jézus erkölcstanával. 

Ámde van-é joga Tolsztojnak Jézus tanításaiból egyes részeket 
kiszakítani s egy felépítendő új társadalmi rend alapjává tenni? 

Erre a kérdésre Felméri Lajos 1) nemmel felel. Tagadja e jogot, 
mert J. a véghetetlen emberszeretetet (,a ki téged kővel dob, dobd 
vissza kenyérrel") a farizeusok határtalan önzésével állította szembe, 
mint az ő megdöbbentésökre és gyógyításokra szolgáló szélsőséget", 
mert Jézus tanításainak Tolsztoj felhasználta része annak a vallásos 
exaltationak a kifejezése, mely a világ végének elközelgetését sej- 
tette, és különösen azért, mert tagadja a társadalom létezésének 

") Erd. Múzeum 1893. 407. 1. Tolsztoj vallása, 

Rédiger Károly emléke, 


Adós vagyok a multnak még egy kegyeletes emlékezéssel, ezt is 
teljesíteni határozott akaratom abban a reményben, hogy egy régen 
keblesült hazafias család eredetének s abból egy jeles családfőnek 
ismertetésével s történelmi korrajzával szolgálatot teszek. 

A jó hazafi, okszerű munkás gazda, erényes jellemű jóltevő, 
alapitó emberbarát mindig méltó az élő nemzedék hálájára. — Sőt 
az egymást váltó korszakok igénylik a rég elhunytak nevét és köz- 
czélu alapitványokkan nyilvánult nemes tetteiket felujitani, mint 
lelkesítő példákat, buzditó adatokat, hogy az ifju nemzedék felismerje, 
miszerint az áldott örök emléket jeles tettekkel lehet az enyészet 
romboló hatalmától megóvni. 

Egy képet látok a rég mult időktől előttem lebegni. Megkisér- 


. tem leolvasni annak jellem vonásait, hogy az eredetijére ismerjünk. 


Tettetés nélküli szerénység, puritan egyszerüség, folytonos mér- 
tékletesség, öntudatos értelem, mely komolyan megfigyel minden 
alkalmat és körülményeket, hogy határozott terveinek, s nemesebb 
czéljainak kivitelére felhasználhassa s még több szilárd erkölcsök, 
melyek a nemes ambitiokat teremtik, s vezérlik, hogy a Kitartó 
akarat, egy hosszu életén át, hasznos munkássága mezejét felkeresse 
és abban tetteinek magvait, az egymást felváltó nemzedékek javára, 
tökéletesb kifejlődésére termékenyithesse. 

Ily jellem vonásokkal tünt ki, mint családját alkotó hazafi és 
áldozatkész, vallásos emberbarát, korának emez egyik tisztes példány- 
képe, id. Rédiger Károly. 

A család Lengyelországból származott. Lengyelországnak első- 
rendű főnemes családjai közt nagy birtokos és gazdag vagyon tulaj- 
donossa volt Rédiger György, Krakkó városban főorvos, ki a lengyel 
unitáriusok üldöztetésének lett számüzött áldozatja. 

Ezt a közhasznu hivatalos és gyakorló orvost, szerény becsü- 
letes embert, nem annyiban vallásáért, mint gazdag vagyona s 
birtokai elkoboztatásáért, a hatalmat bitorló opportunisták, foglalni s 
osztakozni vágyó önkényes birák itélték számkivetésre s minden 
vagyona vesztésére. b 

Ő is tehát az előtte úttörő hontalan sorstársaival Magyarhon 
erdélyi részében kereste s találta fel menedék hazáját. Utazásában 
még az is megkeserítette, hogy magával hozhatott kevés vagyoni 
értékes készletétől utonállók kirabolták, megfosztották. De az erős- 
lelkületű vándor nem esett kétségbe, bizott orvosi gyakorlott tudo- 

mányában és meg is találta a véderőt a János Zsigmond magyar 
király udvari főorvossa, Blandrata Györgynél, az előtti jó barátjánál. 

Ez úton jutott biztos elhelyezésbe, az abrudbányai bányász 
kerületben rendes orvosi állomásra. k 

Igy alakult a abrudbányai unitárius család és honosúlt Erdély- 
ben. — Hogy ez első György magánzó vagy nős volt-e a letelepülés- 
kor, nem tudom, de annyi bizonyos, hogy általa s utánna Abrud- 
bányán egy terjedelmes és tekíntélyes családfa fejlődött ki, s mint 
bányatulajdonosok és hivatalnokok befolyásos szerepet vittek, egyről 
pedig 1790 körül van emlékezés, hogy főkormányszéki tanácsos volt. 

A család gyorsan fejlődött, emelkedett, számban, szellemi és 
anyagi erőben, kitünve magyar lelkes hazafiságban és az unitárius 
vallás iránt rajongó  buzgóságban, igaz keresztény emberbaráti 
szeretettel. 

György és orvos mindig volt közöttük, e névhez s pályához 
hagyományos hívséggel ragaszkodtak az utódok is egymást váltva 
fel, még a legkésőbbiek is, mint alább látni fogjuk. Ez az első alkotó 
iránti kegyelet tanujele. " 

Mikor már uj hazájukban meghonosulva, közszeretetnek, tiszte- 
letnek örvendve, az aranybánya vidéken tekintélyes polgárok s erélyes 
hivatalnokok lettek, a második katastropha rontott rájuk, veszélye- 
sebb az elsőnél. A , Hóra-Kloska" irtó lázadással felbujtogatott ha- 
vasi nép Abrudbányán és vidékén a magyarok és gazdagok ellen 
legdühösebb pusztitásokat tett, gyilkolással, égetéssel irtott ki egész 
családokat; ez irtózatos kegyetlenségnek esett áldozatul a Rédiger 
család is, szinte az utolsóig. 

Az utolsó Györgyöt, ki szintén orvos és hét gyermek apja volt, " 
feleségével, hat gyermekével, köztök egy György és orvos növendék, 
saját lakházában gyilkolták le s a házat rájok gyujtva, hamuvá égették. 

A hetedik gyermek volt Károly kis csecsemő s ezt dajkája, 
egy jobb érzésü fiatal oláh menyecske csudálatosan megmentette. 
Látva, hogy a kegyetlen pusztítók dühössége senkit, semmitsem kimél, 
saját gunyáját s podgyászát összeszedte, a szeretett virgoncz kis fiut 
ruhái közé göngyölte, a nagy zavarban észrevétlenűl távozott s cso- 
magját karján czipelve, a közel erdőbe menekült; hosszas bujdoklás 
rxán egy szegény rokona erdői lakására érkezett, ki őt kis terhével 
béfogadta s rejtegette, később aztán, hogy a kormánynak sikerült e 
durva lázongást leverni, s a rendet helyre állitani, a dajka is tej- 
fiával visszatért Abrudbányára s nem levén módja arra, hogy a ked- 
velt kis fiut gondozza, a még életben talált magyaroknak ajánlotta, 
kik a kiirtott jó családnak megmentett egyetlen sarját gondozták, 
nevelték, tanitgatták és szerették, Öröksége nem maradott egyéb, 
mint a leégetett lakháznak égbe meredező puszta kormos falai. 

; Nyolcz éves korában beadták a tordai középiskolába; ott az 
akkori rendszer osztályait jó emberek támogatása mellett végezte ;, 
szorgalmas kitűnő tanuló volt, különösen gyönyörü szép tiszta és 
sebes irást sajátitott el s ez ügyessége az időben biztos kenyér- 
kereset forrásául szolgált, mert sajtó hiányt pótolt, — tehát ez az 

erős lelkületű fiu se csüggedett el. Felment Abrudbányára, lehető 
örökség s bányakészletek után jogi érveket szerezni, de bizony e fárado- 
zása is csekély eredményt vivhatott ki, egy kis csomag arany port, 
mely aztán a kincstár kezébe, a zalatnai olvasztó kemenczébe s végre 
a gyulafehérvári pénzverő gyárba került. 

De az isteni gondviselés nem ejti el, kit egyszer felkarolt, éppen 
a lét fentartás nehézségeivel küszködve találta a véletlen felszólitás 
Zarándvármegyében irnoki, vagy jegyzői állomásra, hol pár évig 
szorgalmas munkássággal, de szegényes jövedelem mellett sok nélkü- 
lözéssel, megtagadással volt kénytelen megkezdett életpályafutását 
folytatni. 

. Talán a védő gondviselés sugalmazása s intése jött közbe, 
midőn P. Horváth Miklós, Marosszék főkirálybirája, a zarándi szegé- 
nyes helyzetből meghívta, kegyes pártfogásába vette, titkári (proto- 
colista) hivatalba kinevezte és alkalmazta Marosvásárhelyt. 

Itt az ifju éles figyelme hamar felismerte a vágyva várt s 
önként elébe jött jó alkalmat, hogy félbehagyott tanulmányait foly- 
tassa s bé is végezhesse. 

Az iskolai tankönyveket nagy szorgalommal leirta, mint rend- 
kivüli tanuló a közvizsgákra előállott és kitünő érdemsorozattal 
végezte az iskolai rendszeres osztályokat. 

Akkor a helybeli királyi tábla volt a jogi gyakorlat jól berende- 
zett iskolája az itélő mesterek főfelügyelete alatt, itt készültek a 
haza ifjai szoros vizsgálat mellett jogi pályájokra. Rédiger mint jurá- 
tus cancellista gyorsan haladott e téren is, az ügyvédi vizsgát kiállotta, 
oklevelet nyert és felesküdt; de peres ügyeket sohase kezelt, mert 
a jó sors életutait másfelé terelte. 

E közben esett kezeügyébe egy keresetlen élménye, melyből 
az ő életrevalóságát lehet felismerni. 

Valami megbizatási munkálatban időzött Kolozsvárt. Nem kerülte 
ki éber figyelmét, hogy a hid-utcza szegletén levő gyógyszertár 
tulajdonosa: Maux, a legnagyobb pénzvagyonosság átalános hirében 
állott. Rédigert válalkozó bátorsága ösztönözte, hogy e pénzkirályt 
felkeresse; be is mutatta magát s szivesen fogadtatott. Tisztelgés s 
bizalmas beszélgetés közben R. e kérdést koczkáztatta: Hogy lehet 
oly temérdek pénzt összegyüjteni? M. egyszerü röviden mondá : Fiam, 
e könnyü dolog, csak az első tizezer forint kell, a többi önként jön. 

R. e nyilt szivű felelettel kielégülve ment szállására, kis szobá- 
jában gyorsan járt alá s fel, a tizezeres eszmével foglalkozva, mely- 
től még éji álmában se szabadulhatott meg. Volt ekkor már jelen- 
tékenyen megtakaritott összege, de a tizezeres közt még nagy ür 
tátongott, mit nem birt áthidalni, s nem találta fel a kulcsot, 
melylyel a tizezereshez lehessen jutni. Ily töprengések közt R. isméti 
látogatásra határozta el magát. M. viszont nyájas készséggel ment 
elébe s mondá : Mivel szolgálhatok? R. zavar nélküli nyugodtsággal 
megkéré, hogy adjon neki utasitást, tanácsot a tizezer előállítására. 

M. nyájas mosolygással közelitett hozzá s vállát megveregetve 


. mondá: No fiam, neked meglesz; sokak kérdezősködtek nálam, kiket 

a tizezer szám elijesztett, te pedig visszajöttél, ez előjele a hatá 
rozott akaratnak s az általa megszerezhető hasznos eredménynek. 
Én most is csak rövid választ adhatok t. i. meggyüjtött készletedet 
sohase költsd el egészen; legyen egy kis tartalék pénztárad s ha 
annyira gyűl, hogy a kezelést megérdemli, jó biztosíték mellett tedd 
gyümölcsőző helyre; kamatot tőke mellé papiroson soha se számits, 
szedd bé külön s helyezd el biztosítva. De te iskolákat jártál, értesz 
latinul, egy latin mondattal szolgálok, ha elfogadod : i 

,Adde parvum parva, modicum superadde pusillo; Tempore sic 
parvo, magnum cumulabis acervumf., . 

R. mindezeket örömmel vette, megértette, követte s egész élet- 
pályáján át emelkedésének zsinormértékéül megtartotta, felhasználta. 

A lefolyt idő alatt s többféle események közt a nevezett nemes 
lelkü pártfogó ur felismerve a fiatal erőnek sok oldaluságát, terjedel- 
mes birtokán, egész gazdaságán főigazgatónak nevezte ki teljes fel- 
hatalmazással, lakását Tordavármegyében, Alsó-Jára községben álla- 
pitotta meg. 

A fáradhatlan ifju előtt ott volt természetes hajlamainak termé- 
keny mezeje feltárva, hogy már eredetileg táplált vágyait és terveit 
érvényesíthesse. 

Ugyan ott ismerkedett meg, az előkelő jó nemes családból való 
Tömösvári Terézzel, ki édes testvére, járai id. Pápai Istvánné házá- 
nál időzött. Ez ismerkedésnek következése a boldogító házassági 
szövetség lett. Oly áldott házas társat nyert, kinek gyors tevékenysége 
könnyitette a gyors haladást, emelkedést. Itt teljes értelemben igaz- 
nak bizonyult az a régi közmondás: , A háztartás jó rendje, tiszta- 
sága, a család jólléte, öröme és boldogsága a nő kezében van letéve." 

Az egyetértéssel törekvő ifju házaspár az idők jóslatát korán 
megértette, előre számitó életbölcsességgel felhasználta. A kolozsvári 
utasítás szerint alkotott tartalék-tőke felszabadult s helyét üzleti 
raktár foglalta el. A bő termésü esztendők mintha előjelezték volna 
a bekövetkezhető szükséget, a dus terményekből megalkották az 
élelmi szerek nagyszerűbb raktárát; ezt követte a biztosan jövedel- 
mező marhaállomány értékesebb fajtáju állatokból összeállítva. Ké- 
sőbb terjedelmes birtokra Gerendkereszturon haszonbérletet kötöttek. 

A kézügybe eső községekben s határokon több földbirtokot, 
szántókat és kaszálókat szereztek; miután a tordai postamesteri hi- 
vatalt is lakházas telekkel együtt vásárlás utján megnyerhették, a 
tordai és mező n.-csányi határokon, földeket s kaszálókat vásároltak 
össze, melyeken nemcsak szénát s gabonát termeltek, hanem egy 
nagyszerűbb gazdaságot dinnye termeléssel megkezdettek, szép jöve- 
delemmel folytattak. 

x Mindezekben a hív feleség igazán osztozó, sőt vezértárs volt. 
Mig a férj a postaügykezeléssel, könyvvezetéssel s számításokkal 
foglalkozott, az asszony ott állott a gazdaság élén. x 

A postajárás egy héten kétszer váltakozott, Bányabűk és Felvincz 
közt egy-egy lófogattal, harmadik a Kolozsvár és Szeben közti nagy 
szállítókocsi öt lófogattal. A derék nő itt sem maradott tétlen néző 

élettárs ; ügyességgel tannlmányozta a kezelést, ugy hogy hiány a 
férj távollétében se tünt fel. 

Igy bármihez kezdettek, a kivitel mindenekben várakozáson 
felül hasznos eredménynyel jutalmazta fáradozásaikat, mintha a 
jobb sors is sietett volna, az eldődök kipusztitásával, kíirtásával szen- 
vedett vesztéseket, keserveket kárpotolni. 

Bételjesedett Maux jóslata. 

Minthogy e folytonos emelkedésnek elméleti leczkéjét Kolozs- 
várt tanulta, ennek emlékére vásárolta meg a hid-utczai emeletes 
lakházas szép telket is, mely, a Rédigerház nevet viselte, mig veje 
Kis Lajos vette kezére, felesége R. Karolina jogán. 

Legnagyobb szerzemény volt a Kettős-mezői nagy uradalmi 
birtok, mi által idősb Rédiger Károly a gazdagodás tetőpontját érte el. 

Felemlitésre méltó, hogy e gazdagulás folytán az a szokásos 
s többnyire látható fösvénység R. házánál sohasem látszott, ellenkező- 
leg jótékonyczélu adakozásoknál a Rédiger név nem hiányzott. A 
megmentő dajkát is nemeslelküen gondozta. 

Midőn a nép a 16-os 17-es években éhinséggel küszködött, a 
tordai postamesteri ház előtt csoportonként minden héten egyszer 
megjelent éhezők gabona, kenyér s más élelmi osztalékban részesül- 
tek, minek háládatos emlegetését még a 30-as 40-es években is 
hallottuk. 

A szegény tanulók élelmezését a tordai unitárius ekklesia már 
a 40-es évebken életbeléptette s hetenkénti adakozásokból fentartotta 
s a Rédigerház ebben is bőkezűleg vett részt. É 

Megemlékezett R. K. tanulókori szegénységéről s a vele tett 
jótéteményekről s ezért tordai középiskolánknak 2000 pengő forintot 
adományozott. 

De mind e nemes jótékony tetteket bétetőzte, megkoronázta 
az a magasztos eszme, s azon időben páratlan áldozatkészség, mely 
id. Rédiger Károly, a népes családfő, kolozsvári főiskolánkba egy 
jogi tanszék felállitására 10,000 pengő forint alapítványt ajánlott 
fel, hogy annak kamatját vegye a jogtanár fizetésül, tanárul pedig 
köztiszteletben állott ügyvéd Mikó Lőzincz hitrokonát jelölte ki. 

Ha az egyház s ennek ifju nemzedéke iránt vallásos buzgó- 
sággal teljes lelkületre valló eszme, áldozat s messze időkre számi- 
tott közhasznu tervezet, a rohanva tódult áramlatok, hazánk nyugal- 
mát s tanintézeteit feldult, válságos, végre kivételes állapotok miatt 
nem érvényesülhetett is, de a tanszék fennállott, Mikó Lőrincz 
tanárrá kineveztetett, helyét elfoglalta s a jogtudományt lelkes szor- 
galommal tanitva, rendes fizetésül az alapitvány kamatát vette. 

Tekintsünk bé már a ház és család belső körébe, a hol viszont 
józan életbölcseséggel, házi és személyi kifogástalan erkölcsiséggel 
találkozunk. 

Az általánosan elismert magyar vendégszeretet othonos volt a 
Rédiger háznál. Nem csak a közeliek, rokonok, s ismerős jó bará- 
tok, hanem az idegen látogatók, csoportosan Járó Ismeretszerző 
ifjak, tanulók s különösen a postakocsin utazók mindig szives elfo- 
gadást és ellátást élveztek a Rédiger családi körben, 

Öltözetükben a helyes egyszerüség mellett, tisztaság, izletes 
csinosság és a jómód jellege ismerszett fel. Az öreg ur a lengyel nem- 
zeti bő nadrágot, hozzá való felöltönynyel, az anya és gyermekek, a 
testnek szabad, egésséges mozgást engedő tisztességes uri öltözeteket 
viseltek. Az egyszerübb magyar s az egész diszmagyar öltözetek sem 
hiányzottak nálok. t j 

Az apa szigoru fegyelmet tartott nevekedő fiai felett, miben 
határozott akarata változatlan volt; halljuk szokott nyilatkozatait: 
,a fiu gyermeket nem lehet, nem szabad tágon, hosszu kötélre 
engedni, vele korán kell megértetni, hogy önerejére támaszkodjék s 
azon tudjon megélni." Hát a leányok? erre felelte: ,az egészen más, 
melléjek az anyatermészet védtámaszt állit;" ezért leányait gyöngéd 
szeretettel, s néha rajongásig tulengedékenységgel édesgette. Az anya 
pedig leányait szoros gondossággal vezette a háztartási, gazdasszonyi, 
sőt gazdasági jó rendszeres gyakorlatokban. A fiuk iránt az anya 
több elnézést s anyai nyájas kiméletet éreztetett. Három fiu és három 
leány egészítették ki a családot, kiket okszerüen neveltek, neveltet- 
tek és tanittattak, semmitsem vonva meg, hogy azon kor igényeinek 
megfelelő miveltségben és tanulmányban részesítsék. 

A jó apa eleve gondoskodott arról is, hogy fiaiban a gyakor- 
lati eszméket fejleszsze s a Kolozsvárt eltanult leczkét többször 
ismételte fiai előtt. Halljuk csak sajátságos intéseit: , legyetek szor- 
galmatosak, becsületesek, takarékosak, csak az első tizezer forintot 
szerezzétek meg, a többi önként jő. Tudjátok meg, hogy legbiz- 
tosabb üzleti ág a gabona, bor és marha, mert mig emberek lesznek, 
mindig esznek és isznak. Ha valamihez fogtok, azt a kedvezőtlen 
körülmények közt se hagyjátok fel azonnal, a szerencse kereke fordul. 
Jövedelmetek harmadát fektessétek biztos helyre; a földbirtok leg- 
első életbiztosító intézmény." Igy nevelte a jó atya szeretett fiait. 

Első fiu ifjabb Rédiger Károly, a rendszeres iskolai tanulmá- 
nyokat végezve, a postai tan és gyakorlati ügykezelést tanulta s örökölte 
még atyja életében a tordai postamesteri hivatalt, berendezett állo- 
mást és az ahoz tartozó birtokokat. — Második Sigmond, erőteljes, bá- 
tor, férfias alak gazdasági lért foglalt ela kettősmezői birtokon; utó- 
dairól nincs ismeretem. — Harmadik Sámuel, kivel az apa orvosi 
pályára számitott, a bécsi egyetemen két évig probálkozott, de 
természeti hajlama hiányzott s nem birt az orvosi pályával meg- 
barátkozni, haza jőtt, megnősült a Meszes alatti Almásról, jó nemes 
családból, — én eskedtem egybe— s még atyja életében nőjével 
együtt korán elhalt utód nélkül. 

Nagyobb leány Karolina, uradalmi jogügyész Kis Lajossal, — 
második Netti, annak testvére Kis Károlylyal, a kissebb Eszter, 
vármegyei hivatalnok és birtokos Keczeli Imrével, léptek házassági 
szövetségre. 

Boldog házas pár, boldog családfőtárs id. Rédiger Károly és " 
Tömösvári Teréz, apa és anya, az alsó fokon, kezdve a lehető leg- 
felsőbbre vitt életpályájukról, oly bizonyitványt állitottak ki felsorolt 
tetteikben, melylyel a hosszu élet véghatáránál, a legédesebb meg- 
nyugvás, megelégedés érzetében szálltak az örök béke honába. 

Ifjabb Rédiger Károly házassági szép békés, életében 13), tizen- 
három gyermek született, kik közül kilenezen már elfoglalták  örök- 
ségöket a föld anyakeblében s pihennek örök békében. Négy élő fiu 
testvérek : Rédiger Béla, Tordaaranyos vármegye alispánja, — Soma 
ugyanott levéltárnok,  köszhasznu munkássággal szolgálják a hazát. 
— Arpád a közelebb elhalt dicsőszentmártoni pap és esperes, csalá- 
dos apa. — Géza legkissebb fiu, ki annyira megörvendeztette az 
öreg jó nagy apát, hogy részére azonnal egy hodályt ajándékozott s 
keresztelőjére, tiszta vert ezüstből, gazdagon aranyozott poharat vett, 
melyet e háládatos unoka hiv-kegyelettel őriz, mint légdrágább emlék- 
kincset. A család ősi hagyománya szerint Géza is az orvosi pályára 
volt számitva. Elkezdette tanulmányát Kolozsvárt az orvosi egyete- 
men, de az első bonczolás mellett szörnyen megirtózott s többé 
vissza se tért, hanem lett az emberiségnek lelki orvosa, közkedvességü 
pap és költő. 

Adja Isten, hogy ez a több százakon át magyar hazánkban 
honosult. s nehéz viszontagságok közt kitartó, szivós család, a hero- 
desi irtó fegyverek közül csodaszerüleg megmentett ivadékaiban, 
nemzedékről nemzedékre terjedjen s adjon a hazának lelkesülő 
fiukat és honleányokat ; egyházunknak, az unitárius vallásnak tiszta, 
jellemü, az eldődökhöz méltó erényes hiveket. 


Még csak egy kis epizoddal végezhetem be e családi rajzot. 
Ezt mind az elhunytak, mind az élők iránti kötelességérzetemnél 
fogva nem mellőzhetem. 

1878. a , Figyelő" czimű szépirodalmi folyóirat ötödik füzeté- 
tében, egy történelmi munka jelent meg, melyben az iró elbeszéli a 
a Szentiványi Mihály és Rédiger Eszter közt keletkezett házassági 
kérdésnek, illetőleg viszonynak lefolyását és a Szentiványi kora 
halálának okául részben e házassági terv meghiusulását állitja fel. 

Én a Rédiger háznál 1828. juliustól kezdve 1844. végéig 
othonos voltam, az öregek pártfogását és szeretetét butam s az 
itjak rokonszenves barátságát élveztem; Netti és Eszter növendék- 
lányokat időnkint a nevelő intézeteknél nem gyakorolt tantárgyakban 
támogattam. Ily körülmények közt a ház bajai, ügyei, eseményei 
előttem nyilván ismeretesek voltak, ugy hogy miket a fennebbiekben 
elősoroltam, részint id. Rédiger Károly elbeszéléseiből, részint szem- 
mel látott adatokból irtam meg. As 

Szentiványi Mihálylyal pedig a sz.-kereszturi iskolában, gyermek- 
korunkban keletkezett szives barátságunk, egész haláláig tartott. 
Ezek szerint szemtanuja voltam ez ügy lefolyásának is. Szentiványit 
a Rédiger háznál legelőbb is én mutattam bé s ajánlottam, mint 
akkor tordai pap, azután is többször tettünk együtt látogatásokat, 
láttam, hogy az ifjak közt ez ismeretség vonzó hatással birt. Szent- 
iványinak határozott, komoly szándéka meg volt; tudom, hogy Eszter 
is öntudatos bizalmat s tisztán szerető hajlamot érezve, nyugottan 
nézett jövője elébe. Az apánál sem nyilvánult soha ellenző szándék, 
mert ő is nagyra becsülte Szentiványit, mint korának diszét, a szabad- 

elvü ifjuságnak lelkesült vezérét s egyszersmind egy ősi székely 
primor birtokos családnak nemes sarjadékát és hitrokonát. 

Elbeszélem azért az egész dolgot én is, ugy a hogy én 
tudom. Az ismeretség kezdetekor Szentiványi tanárjelölt volt az 
unitáriusok kolozsvári főiskolájához. Az egyházi főtanács választása 
és határozata szerint külföldi egyetemekre kellett volna menni, de 
a világi főhatóság a szükséges engedélyt, az ifjuság szabad szellemü 
lelkes vezérétől, megtagadta; az osztrák politika nem türhette, hogy 
ily szellem költözzék bé az iskolákba. Két év telt el, a folytonos 
meddő vitatkozásban polgári és egyházi főhatóságok közt, kivánt 
eredmény nélkül. Szentiványi e legyőzhetetlen akadály elől vissza- 
lépett, lelkéből szeretett tanári készületével szakitott és Kolozsvár- 
megyében foglalt el jegyzői állomást. Nagy és terhes feladat volt 
neki tiszti jegyzőnek, hogy néha meggyőzödése ellenére kötelezett mun- 
kát is végezzen; de erős lelkülete bámulatosan megküzdött az ily 
nehézségekkel is. Ez idő alatt egésségi állapota, ereje megromlott, 
megtört. Orvosokhoz folyamodott, dr. Szőcs vármegyei, dr. Barra 
kolozsvárvárosi főorvosok és Jó István, a lyceumban orvoskari tanár 
beható vizsgálat s tanácskozás folytán megállitották, hogy régebben 
keletkezett "tüdőgumosodás" kórsága gyógyithatatlan és Szentiványi 
szorgalmazó határozott kivánatára tudatták is. 

Ez okozta azt a buskomor kedély hangulatot, lemondást s 
halált, melyet ő hideg nyugodtsággal várt bé s fogadott. 

Ez a kellemetlen állapot, szomoritó változás a Rédiger család 
figyelmét sem kerülte ki, együttes értekezés után értesült Szentiványi 
is az elkerülhetetlen visszalépésről; noha betegsége nőttön nőtt, 
mégis elment Kettősmezőre megtenni a bucsulátogatást, mégegyszer 
érezni a kölcsönös meleg kézszoritást. A végbucsu mindkét részről 
fájó érzéssel s könnyes szemekkel folyt le. R. E. később ment férjhez 
Keczeli Imréhez, nem Kis Károlyhoz. 

Szentiványit betegségében is meglátogattam, bámulatos volt 
a bátorság, mily nyugodtan nézett a közeledő végórára. Hozzám utolsó 
szava volt: barátom , Sic transit gloria mundi." Benne a haza, a 
nemzet, sok szép reményt s nagy szellemi erőt vesztett el. 

A szentgeriezei unitárius ekklézsia. 
(Történeti leirás.) 


(Vége.) 
Jóltevők. 


Az ekklezsiák nálunk unitáriusoknál egyébb fontos tényezők 
közremüködésén kivül fennállásukat hiveik buzgó áldozatkészségének 
köszönhetik s ez annál inkább figyelmet érdemlő körülmény, mert 
hazánkban az unitárius hivek mondhatni egészben véve a mostoha 
víszonyok közt élő szegény székely népből valók, a kiknek éjnapi 
folytonos kitartó munka mellett is sziklás-bérczes földjük oly szükö- 
sen nyujtja az áldást. 

Bámulatos s mindig figyelmet és feljegyzést érdemlő, hogy 
ez a nép vallásáért mit áldozott sokszor a nincsenből is, hogy mi- 


"kor két fillérje volt is, egyiket, ha szüksége volt reá az egyháznak, 


önként nyujtotta áldozatul oltárára. Eklézsiánk sem szükölködött 
eleitől fogva ily jóltevőkben s éppen azért megörökitni nevöket 
annál szükségesebbnek tartom, hegy iássa a jelen és jövő nemzedék 
egyaránt buzgóságukat. Felsorolom tehát őket, ha tán a legcsekélyebb 
adomány van is nevökkel kapcsolatban, hát ha az ilyen többet tett 
s adománya nagyobb és becsesebb volt, mint amaz evangeliomban 
emlitett özvegyé, ki a gazdagok ajándékaival szemben csak két 
fillért vete az Isten ládájába. 

A jóltevők sorát a rendelkezésre álló adatok tanusitása szerint 
1697-ben megnyitja Pető György akkori gondnok, ki hagyomány 
levelében igy szól: hagyok az unitáriusoknak templomokhoz egy szántó- 
Jföldet; ugyan ő a papság használatára hagyott egy szántóföldet 
szénarétjével s gyümölcsfáival (Csunyászán). Ismét egy darab szántó- 
földet (Berekremenőben). 1709-ben Veres Márton és András testvérek 
egy orotvány földet (véghegy megett) az unitár. eklézsia papjai számára 
örökösen, ugyanakkor Veres András egy drb szőlőt Virgóban a pap- 
nak s egy drb szántót. 

1740-ben Nyárádgalfalván lakó nemzetes Boros János ur egy 
kétfejü sasot, virágos ónkannát adott, ugyanakkor nemzetes Jakab 
Miklós ur egy óntányért urvacsorai czélra. 

1748-ig még a következő adományozások vannak feljegyezve : 
T. N. Gál Márton adott egy fejér karmasin selyemmel, s kofiummal 
elegyesen kivarott keszkenőt. Marosi Zsigmond az éneklő oltárra egy 
lengyolcs selyemmel kivarrott teritőt; ugyanő az ur asztalára egy 

fejér, koczkás abroszt és egy aranynyal, ezüsttel kivarrott keszkenőt. 
Boros János egy kupásnyi ónkanált. Boros Gergely szintén azt. Jakab 
Miklós a fennebb emlitett óntányért egy  ,nyeliben járó" késsel és 
egy szekfűszin selyem keszkenővel, Boros János egy ónpalaczkot. 
Boros János és élete párja Kovács Zsuzsánna egy kis óntányért. 
Cseh János és élete párja Palatkai Zsuzska egy keresztelő kisded 
ónkannát, egy fertályosnyit. 

1732-ben Jakab Zsiginond és Miklós készítettek egy éneklő 
oltárt. (Leirását 1. hátrább). 1759-ben néhai tiszteletes tudós Kapcisi 
Miklós uram özvegye Kűs Anna asszony a templombeli asztalra egy 
kamuka sima szőtt varrásnélküli abroszt. 1785-ben Jakub Gergely 
ur özvegye Botos Rebeka asszony készíttetett egy urvacsorai asztalt. 
(Leirását hátrább). 1775-ben özv. Gál Anna ajándékozott egy atlasz 
selyem keszkenőt. . 

1791-ben tek. Jakab Miklós ur leányai Zsuzsánna és Klára 
egy patyolat, metszett szélü virágos keszkenőt, ugyanez évben INT 
Simon Máté özvegye Kuti Erzsébet asszony toronyépitésre 25 irtot 
és egy török szőnyeget a papiszék eleibe. Soros Dániel ur szintén e 
végre 5 frt. Gál Mihály ur 1 Írt 2 pénzt. . ő 

1800-ban Jakab Simon ur a mesterség számára (Külsőben) egy 
drb szőlőt. — 1802-ben néhai tiszt. esperes Kozma Mihály ur özvegye 
Mugsnai Máté Katalin asszony a parochiális nagyobb ház utcza 
felőli 1-ső ablakot maga költségén csináltatta. 1806-ban Cseh Anna 
Sinka Jánosné a szószékre egy szederjes posztóból sárga szörrojttal 
körülvett takarót. 1809-ben Barabási Juliánna Sárdi Mózes élete 
párja egy veres selyemmel himzett virágos, gyapotgyolcs keszkenőt. 
1813-ban tek. Ballok Trésia ifju asszony néhai tek. Boros József 
ur özvegye a mesterség számára ( Timakban) egy darabocska szőlőt adott. 

1816-ban Jakab Klára egy ón lapostálat urvacsorai kenyérnek. 

1819-ben ifj. Jakab Elekné, Szekeres Jusztina asszony nagy 
nevü történetirónk mlgs. Jakab Elek ur édes anyja az ur asztalára 
egy házi szönyeget. 

1820-ban Boros Györgynek a , megye adós lévén 58 m. frt 141/, 
pénzzel, nevezett B. Gy. ur Istenéhez s idvezitő vallásához visel- 
tető buzgóságból az emlitett adóságot a megyének elengedte." 

1829-ben az eklézsiában consistoriális határozat folytán gyüjtés 
rendeztetvén a kolozsvári templom javitására és tanári fizetés jobbi- 
tására, gyült a kiküldött biztosok jelenlétéken 101 rfr. 80 véka buza 
és 79 ved. bor; az egyes adakozók nevei láthatók számad. jegyz. 
könyv 217—220 lapjain. Maga az eklézsia közpénztárából 40 refr-al 
járult hozzá. 

1830-ban Sárosi György és felesége Szombatfalvi Mária az ur 
asztalára ajándékoztak egy selyem keszkenőt. 

1832-ben Boros Mihály pátronus ur templom padimentomozására 
adott 6 mfr-ot. 
; 1836-ban Simó Mihály ur az eklézsia számára ajándékozott 
25 mfr-ot, mi tőkésíittetett. 

1844-ben szentbenedeki Gál Elek házanépével — ötödmagával 

— unitáriussá levén, önköltségén egy 35 fontos harangot vásárolt 
és azt a Sztbenedeken levő hitünk sorsosi közhasználatára oly 
móddal ajánlá, hogy az legyen a sztbenedeki leánymegyéé, ha pedig 
onnan elenyésznének az unitáriusok, minden teher nélkül szálljon a 
szentgericzei anyaeklézsiára.") 

Ugyan 1344-ben ákosfalvi néhai Nagy Márton özvegye Sófalvi 
Zsuzsánna a sztgericzi anyamegye számára orgona alaptőkéül aján- 
dJékozott 240 frtot."") E kegyes asszony neve méltó volna, hogy arany 
betükkel jegyeztessék fel eklézsiánk s ugy az ákosfalvi leányeklézsia 
évkönyveibe. Felsorolom nemes tetteit, hogy itéljen felette a t. olvasó. 
Még férje életében s azzal egyetértőleg ajándékoztak az  ákosfalvi 
leány eklézsiának: az ugynevezett kis-utczában egy telket s arra 
saját költségükön egy kisded templomot építettek ; azon kivül aján- 
dékoztak erdőt, szántóföldeket és réteket. Az eklézsia részére az 
országut mellett eszközöltek ki a falu közönségétől a tisztség utján 
egy benvaló jószágot s arra egy kis házat épitettek, hogy az jöve- 
delmezzen az eklézsia számára. 

Ezeken kivül véghagyományilag fennemlitett kegyes nő az 
ákosfalvi leányeklézsiának 100 ezüst rfrot hagyott, mely kellő gon- 
dozás mellett ma meghaladja az 1000 frtot, s mely ma mint kepe- 
váltsági tőke fedezi a beszolgáló belső emberek fizetését. — Nemes 
szivének melegségét éreztette több rendben az anyaekklézsiával is, 
hol a fennirt crgona alaptőkén kívül befolyt a harangöntés költsé- 
geibe s végül a szentgericzei belsőemberek kepéje pótlására letett 
300 mfr-ot oly kikötéssel, hogy annak kamatai évenként két har- 
madrészben a pap, egy harmadrészben pedig a mester részére adas- 
sanak ki. Ennyi kegyes érzés, mely ujból és ujból tettekben mutatta 
ki magát, méltó az emlékezetre. 

1845-ben az akkor készült orgona költségeihez hozzájárultak 
az ekklézsia tagjai 85 frt 08 pénzzel; az ákosfalvi Nagy Mártonné 
240 mfr-ja növekedett 20 mfr-al és igy a 345 mír. és 08 pénzen 
kivül a többi költséget az ekklézsia nordozta ugyan, de nem apasz- 
totta a köztőkét, hanem más jövedelmekből. j 

1547-ben egy sárga, kék, veres szinekből álló koczkás gyapju 
szőnyeget ajándékozott tek. id. Jakab Elekné, Szekeres Jusztina asszony, 
szintén az éneklő oltárra egy szürke kendőt is adott volt. 

1849. szentgericzei nemes Boros Györpy ur kedves élete pár- 
jával Tóth Julánna asszonynyal kegyes indulatból hagyományoztak 
a belső emberek kepéje pótlására 400 rfr-ot (168 fr o. é.) oly kikö- 
tés mellett, hogy annak kamatja felerészben a pap, felerészben a 
mester részére fordittassék. E két név is azok közé tartozik, melyek- 
kel ismételten "találkozunk s kik felejthetlenné tették magukat. 
Ugyan ők az urasztali készületeket szaporitották egy kupás, fedeles 
ónkannával, mely ajándék folytán az ekklézsia meglevő ónkannáját 


1) 1. sz. jegyz. könyv II. k. 340 lap. tényleg az azon időbeli unitáriusok 
elenyésztek, de hogy a harang hová lett, nincs róla semimi emlékezet sehol, 


. E sorok irója mint bevégzett tényt találta idejövetelekor. 

az ákosfalvi leányekklézsiának ajándékozta, tehát egy jótételből kettő 
származott s mindkettő kedves volt Isten előtt. 

1852-ben Szilággi Sára asszony, helybeli pap és esperes tiszt. 
Farkas György ur neje az ur asztalára adott egy vereses virágu 
takácsszőttes kamuka abroszt selyem rojttal. 

Szintén 1852. a papság belső telke nagyobbitása czéljából egy 
darabocska a szomszéd telekből vásároltatván 150 mfron, ehhez 
helybeli pap t. Farkas György ur 15 mfral járult. 7 

1853-ban a templomi szószékre helybeli pap t. Farkas György 
ur és felesége Szilágyi Sára asszony egy diszes fekete bársony taka- 
rót ajándékoztak a szószékre ily felirattal: Isten dicsőségére FF. J. 
emlékére 1955. 3 

1854-ben Boros Mihály ur egy drb 11/, vékás földet ajándé- 
kozott a mesterség használatára Urháton. 

1855-ben szintén a mesterség számára ajándékozott egy 100 
( ]-öl területü puszta szőlő helyet Jakab Ferencz ur. 

1856-ban t. Boros Mihály ur hagyományozott mintegy 5 vékás 
helyet a domb megett. 

1857-ben a státus pénztára gyarapitására egyesek részint köte- 
lezvényben, részint készpénzül aláirtak 915 rfrot; az ekklézsia és 
belső emberei részéről mint tőke aláiratott 1300 rnsfr. melyből az 
ekklézsiát érdekli 100 rnsfr, ebből kifizettetett 600 fr.") : 

1860-ban özv. Boros Györgyné, Tóth Juliánna ajándékozott 
az ekklézsiának ; a) egy koczkás. kamuka fejér igen szép uj abroszt; 
b) egy szép veres földú, fejérlő virágos más kisebb abroszt; c) egy 
kék földü fejér és fekete virágu szép selyem teritő keszkenőt, mely 
a szent jelek beteritésére van szánva; rajta ezen felirás : Özv. Boros 
Györgyné, Toth Juliánna adta a szentgericzei unitár. ekklézsiának. 

1862-ben helybeli pap és esperes t. Farkas György ur a papi- 
ház épitéslker étel- ital- és pénzbeli segedelemben az épitéshez 
hozzájárult mintegy 16 fÍr-al. 

1864-ben öev. Jakab Józsefné— Székely Rózsália az ekklézsiának 
hagyományozott egy 4 vékáskora helyet a harasztkereki határon. 

1865-ben tek. ifj. Jakab Elek ur készíttetett az ekklézsiának 
egy aranykönyvet, értéke 2 fr. 

1865-ben a Kozma család egy diszes urvacsorai poharat aján- 
dékozott, az ezen évben tartott szentgericzei zsinaton használtatott 
először, (leirását lásd később). 

1868-ban az ekklézsia a sz.-kereszturi iskola segedelmezésére 
adott 20 fr-ot. 

1368-ban Posner K. Lajos budapesti nagykereskedő a köz- 
oktatási kormány utján az iskolabeli legjobb tanulónak ösztöndijul 
küldött 2 fr-os tallért. 

; Ugyan a magas kormány által az Egyh. Képv. tanács utján 
küldetett egy koronázási diszkép. 


1868-ban meghatározta az eklézsia közgyűlése, hogy a székely- : 

kereszturi iskolából jőnni szokott ünnepi deáknak minden ünnepi 
alkalommal 3 fr-ot ad. Addig egy régi pengő fr. adatott vagyis 1 Írt, 
5 kr. Ünnepi deák pedig járt már a mult száz közepétől fogva, mert 
már 1768-on innen az ünnepi prédikáló deáknak a számadásokban 
a kiadás mindenütt feltalálható Csak az utóbbi időben, hogy Keresz- 
turról megszünt legátus járni, szünt meg itt is az ünnepi követség 
bizonytalan ideig. 

1870. öntetett az eklézsia egy 4091/, fontos harangot 541 frt 
50 krral; ennek törlesztéséhez az eklézsia tagjai, sőt nehány ref. 
atyafiak is hozzájárultak 40 frt 85 krral és 27 véka 12 kupa ga- 
bonával.1) 

1870-ben országos levéltári aligazgató mlgs Jakab Elek úr egy 
a czinterem tőszomszédságában levő darab jószágrész megvásárlására 
kegyes indulattal adott 70 frtot azon indokból, hogy abban levén 
szülői s más véreinek porai elhelyezve, idegen kézre ne jusson az a 
birtok, hanem maradjon örökösen az eklézsia, mint legméltóbb tu- 
lajdonos birtokában. Öméltósága azonban ugy a maga, mint jogutódai 
nevében lemondott az oda temetkezés jogáról, annyival inkább — 
ugymond ajándék-levelében — mivel a népeknek, vallásfelekezeteknek 
és nemzetségeknek még a sirban, az örök nyugalom s a tökéletes 
egyenlőség országában is egymástól elkülönzését, oly előítéletnek tartom, 
mely felett a józan ész kárhoztató itéletét immár kimondotta.?) 

1871. id. Iszlai József a templomban tartás és használat vé- 
gett ajándékozott egy énekes könyvet. 

Ugyan Iszlai József 1813-ban mintegy 3000 frtot érő összes 
fekvő javait, külsőt és belsőt, felerészben a  vallásközönségnek, 
felerészben pedig a szentgericzei eklézsiának : hagyományozta azon 
feltétellel, hogy felesége életében teljes haszonélvezetében maradjon, 
annak halála után pedig minden jogokkal a vallásközönség és szt.- 
gericzei eklézsia birtokába menjen által. 

1376. helybeli pap és esperes t. Farkas György ur és neje 
Szilágyi Sára asszony ajándékoztak a szt.-gericzei unitárius iskola 
számára, annak szellemi szükségeire 100 frtet, annak emlékére, hogy 
ezen szent eklézsiában huzamos időn keresztül békésen és háborga- 
tás nélkül éltek a hivekkel. 1877-ben Biás Károlina ev. ref. egy fe- 
héres selyem urasztali kendőt, mely az urasztali készletek leterité- 
sére használtatik. 

1880. az eklézsia a Dávid F.-alapitványba adott 50 frtot. Ezen- 
kivül az eklézsia megvett a Dávid F. emléke czimű könyvből a szerző 
iránti tiszteletből 10 példányt. Mint e tényből is látszik, az eklézsia 
e kiváló egyén, mint szűlötte iránt szintén hálás akart lenni. 

1882-ben megkezdvén az eklézsia a kepeváltsági tőkegyüjtést, 
arra az egyes hivek termékben tetemesen ajánlottak fel és fizettek 
is öt évi kötelezettséggel.?) 


1 L. sz. j. k. IV. köt. 148-ik lap. 
2) L. ekl. Aranykönyv 10. lapj. . 1 d 
3) Lásd Aranykönyv 12 és következő lapjait. 

1883. helybeli pap Ürmösi Kálmán az orgona mellé az eddig 
krétás felirattal használt számtábla helyett egy a czélnak megfelelő 
s mozgatható számjegyekkel ellátott számkitevő táblát készíttetett 
a maga költségén. 

1885-ben tkts Gál Kálmán szegzárdi tanár úr és neje tkts 
Csipkés Kata asszony a papi székre ajándékoztak egy diszes, arany 
rojttal köritett bársony takarót. Ertéke mintegy 20 fit. i 

1888-ban tkts Boros Elek ur az ezen eklézsiában létesitni 
szándékolt kepeváltsági alapra egyszáz frtot ajándékozott kegyes in- 
dulatból s őseitől örökölt szent buzgóságból. 

1888-ban az eklézsia templomát és tornyát nagy költséggel 
(mintegy 500 frt) kijavittatván, ez alkalommal a kőmives pallérnak 
szegődség szerint l veder bort igért, melyet az eklézsia helyett hely- 
beli pap Urmösi Kálmán adott meg a magáéból. 

1892-ben mlgs Jakab Elek úr eklézsiánk nemes jóakarója több 
rendbeli jó indulatát aval is tetézte, hogy , Kolozsvár története" 
czimü nagybecsü munkájának I[-ik és II[-ik kötetét, az oklevéltárt 
és rajzokat ingyen és bérmentve megküldötte. Végül megemlitem, 
hogy az urvacsorai kenyeret éltök hosszáig t. Jakab József ur és 
neje Boros Teréz asszony adják. 

S ezzel az eklézsia nemes jóltevőinek sorozata bezáródik azon 
óhajtással, hogy valamint a multban adott, ugy adjon a kegyelem 
Istene jövőben is a szükségben buzgó és lelkes tagokat egyházunknak. 


Templom. 


A szent-gericzei unitárius eklézsia temploma a reformatio előtt 
jóval épült körülbelül a tizennegyedik száz évben. A közelebbi 
1888-ban templomújitás és lemeszelés alkalmával a régi mész s rész- 
ben vakolat is levakartatván több falfestmények és feliratok közt, 
melyeket a levakarás csaknem egészben felismerhetetlenné tett, e 
sorok irója ezt a három számot találta egymás mellé irva 133, de 
a negyedik számjegy már levolt vakarva. Ebből azt következtette, 
hogy a templom 1330—1340-ig terjedő időben épülhetett. Orbán 
Balázs kitünő régészünk is azt jegyzi meg róla, hogy az érdekes 


műemléke a kora gót épitészetnek") , Azonban — igy folytatja 
tovább — a régi műalkotásból nagyon kevés maradott érintetlenül, 


a műértelem nélküli kiigazítások mint mindenütt, ugy itt is igazítás 
helyett csak rontottak. Eredeti csakis a hajó déli oldalán levő két 
gerelyivü keskeny ablak és a szentély ugyanez oldalán levő már 
nagyobb mérvü két csucsives ablak. Ezeknek béllete a kora gót- 
izlés szerint közepétől kajácsos vonalban tágul be- és kífelé, mely 
kétszeres tágulás nagy tért enged a világosságnak, mig keskeny 
közép nyilata csekély megütközési tért enged szél- és esőnek, Disz- 
művezetők a finomabb alkotások közé számitható. 

Még a belsejében észlelhető régi idomokhoz számitandó a 


7) 1]. Székelyföld II. k. Marosszék, 56. lap. 

sokszögü zárodásu szentély és a csúcsives diadaliv; egyéb minden 
átalakult. Igy a szentély régi fellövellő könnyüded boltivezetét ma 
nehézkes dongaboltozat"), a hajóét 1670-ben készült koczkás deszka- 
főlep helyettesiti; átalakittatott ugy a torony alatti főportálé, mint a 
délen levő oldalajtó is; a hajó északi oldalára pedig ujabb ablakok 
vágattak. Külsején szintén kevés műemlék maradt meg. A kétszer 
tört, kajácsos tetőben végződő oldaltámok, melyek a régi boltozat 
oldalnyomását levezették, ma már czéltalanui állanak ott; de meg- 
maradott az igen csinos tetőpárkányzat, mely a szentélynél mély 
horony által elkülönített két hajácsból, a hajónál henger, horony és 
két kajács tagozattal alakult. 

A templom hajója fölepzetének közepe táján ez a felirat olvas- 
ható: ,/n honorem et gloriam unius veri Dei, ejusgue Filii Jesu 
Christi Lacunar hocce restauaratum, et tabulis graphicis picturatum, 
atgue coassatum est ex peculiari impendio hujusce Templi. Industria 
Decani agilis Domini Michüelis Sigmond Aediliumgue Michüelis Ko- 
váta et Joannis Szász, per Mensarium Michüelem Kozma de Gálfalva 
Anno Do 1670 Die ult. Mens. Aprilis". A párkányon pedig a virá- 
gos tábla alatt e van irva: , Temp. R. D. Valen. S2.-Mártoni". 

A koronán, mely sok metszéssel és faragással ékitett magas, 
s tetején a fiait önvérével tápláló pelikán van, kivül ez a felirat : 
JA4Ad Laudem, et Gloriam unius veri Dei, ejusdemgue Filüi Jesu 
Christi Anno 1784." Az alsó részén belül pedig ez van: , Légy hiv 
mindhalálig, neked adom az életnek koronáját. A §S2.-Gericzei Umi- 
taria Eclesia készítette a maga Istenes költségével". Beljebb ez van: 
,A sz.-kövendi Mezei Sámuel által, és tanítványa idevaló Imre Márton 
által készíttetett ez a korona". 

Volt, sőt megvan ma is, de már használaton kivül egy éneklő 
, Pulpitus" ezen felirattal egyik oldalán: Ex Psal. XXIV. Belső tisz- 
taságban és ártatlanságban én kezemet megmosom, tisztán téged dicsér- 
lek áldozván FELSÉGEDNEK." Másik oldalán pedig ez: ,In Lau- 
dem Unius Dei, ac Filii Ejus JESU CHRISTI erigítur ÁAltare 
sumptibus Membrorum Eecclae Unitariae 52.- Geritzensis Sigis: ac INi- 
col. Jakab, Ao Dni 1732". 

Az urvacsorai asztal valóban antik, a mult százév becses em- 
téke, melynek karimájáról aláfüggő széles csipkéin ez az lás: Isten 
dicsőségére T. Jakab Gergely ur özvegye Botos Rebeka Asszony (által) 
emlékezetnek okáért 1785 csztendőben kézzitetett Asztal. Ma már e 
csipkézet letöredezvén, a felirat sincs meg rajta, valamint a lábai 
is megkezdettek ingadozni, szóval várná az egész asztal a meguji- 
tást, várna egy új Botos Rebeka asszonyt, ki kegyes indulattal fel- 
buzdulva s Isten dicsőségére egy új urvacsorai asztalt készittetne. 

A szószék egyszerü téglából készült, fejérre meszelve néhol d1- 
szitésekkel. Ezek a betük R. E. N. 0. V. egyenként külön karikák- 
ban állanak. Alább az évszám 1522. még alább, majdnem a föld- 


szintnél: P. J. s közbe-közbe szőlőfürtök. 


$) Ez 1725-ben készült Szilágyi Péter és Sipos Dávíd által az eredeti 
egyezet levél szerint. 

Az orgona, mely 1845-ben készült, van a napkeletfelől való kar- 
ban, 10 változatu, két testben. Eredetileg pedálos volt, később azon- 
ban átalakittatott s ma egyszerü bilentyüzetes csupán, de használható 
jó orgona. A 

Még ha megemlitem, hogy a templom déli oldalán való bejá- 
ratnál van egy kis pitvar, s a templom nyugati végében még egy 
kar, ezzel jó rendén kellő tájékozást adtam a templomról, éppen még 
azt ha megmondom, hogy a székek a rendes beosztás szerint vannak 
készítve és festve. 


Torony. 


Torony és templom egymás mellett a szokott módon t. i. a to- 
rony a kelet és a nyugat hoszirányában fekvő templomnak nyugati 
végiben van, az ugynevezett , dombon ;" kezdetben a torony, mivel az 
épitése sem lehetett legjobb móddal, sokat ingadozott, hogy már-már 
a leomlás veszélye is fenyegette. Mignem az 1570-ben öntött új ha- 
rang a Pozdech szerkezete szerént készülvén s a másik nagy harang 
is arra a módszerre alakittatván, a torony állása megnyugtatóvá lett. 

Egyéb veszedelme is volt, mert a kezdetben a nyugati oldalon 
levő ajtót omladozása miatt a délire kellett átforditani; ekkor meg 
az egész fal, mely a külrészeken volt tömör csupán, belül pedig csak 
kitöltve, poronddal s törmellékkel, leakart folyni egészen. Ezen a ve- 
szedelmen is átesvén valami nagy bajjal, ma már azt mondhatni: a 
torony, állása elég szilárd. 

Epült 1791— 92-ben, téglából, kőből, vegyest; fedele zsendely, 
veresre festve; fedele megujittatott 1839-ben. A zsindelyen felül a 
torony hegye felé egy kis helyen pléh, illetőleg bádog a fedél s a 
szokásos gombon felül van egy jókora csillag. 

Megemlitendő az is, hogy e vidéken szokásos mód szerint a 
kőfal tetején a fedélzetből a négy szegleten négy kis torony van 
építve. :Mit jelezhetnek e fiókák el se gondolom, de nálunk unitáriu- 
soknál még helye sincs e féléknek oly helyen, a hol még a jelvé- 
nyek is az egység kifejezői kell, hogy legyenek. Eppen azért a kö- 
zelebbi torony fedél javitásakor ajánlatba hoztam volt leszedetésüket, 
de a megszokottság, s a nép szokásos tartozkodó s a régihez ragasz- 
kodó természeténél fogva megmaradásukat kivánta s igy ott diszle- 
nek ma is. Megjegyzem még, hogy a torony épitése előtt egyszerü 
harang volt csupán. S a mit szintén említés nélkül nem hagyhatok, 
álljon itt emlékezet okáért, hogy 1886-ban a község tagjainak köz- 
adakozásából egy óra vásároltatott, mely a mi tornyunkban van el- 
helyezve. Ennek vásárlása. által is egy közszükség lett pótolva és 
senki sem bánta meg, a mi pénzét e közczélra áldozta. 


Harangok. 


Az eklézsia fennállása óta több rendbeli harangjai voltak. Me- 
lyek közül 1848-ban a haza oltárára is jutott ágyunak. Jelenleg há- 
rom harang van, melyek közül azonban csak kettő van rendes hasz- 

nálatban, a harmadik pedig csak kivételesen, ha történetesen van a 
ki huzza. De jobb is ha hallgat, mert a különbeni öszhangot, mely 
van a máskettő között, ugy zavarja mintha a komolyan beszélgető 
emberek beszédibe a gyermek fecsegésivel belekotnyeleskednék. 
Leirásomat mégis ezen a kicsin kezdem, mint a mely a régibb. 
Ez egészen a régi világból való, nemcsak öntési idejét tekintve, ha- 


. nem felszerelését is. Felirata a felső részén ez: Georgius Nemes fe- 


cit Anno 1745. Másodsorban a nagy harang következik, mint a mely 
a felirat szerint 1842-ben öntetett az akkori három mázsás helyébe 
hat mázsa sulylyal. Felirata ez: A szentgerliczei atnitária ekklézsia 
költségén ujra öntetett Segesvári Lota Fridrich által 1842-ben. A felső 
részén kereken szőlőt párosan egy edénybe szedő gyermekek vannak 
kimetszve. Ütője a kopás miatt egyszer forditva volt. 1871-ben a 
Pozdech módszere szerint szereltetett fel. 231 frt 13 kr.-ba került. A 
koronán látható is a: Patent Pozdech J. Pest. 

A középső harang teljesen az ujkor müve. Egyik oldalán ez a 
felirat olvasható rövid sorokban egymás alatt: /sten dicsőségére ön- 
tette a szentgericzei unitária ekklézsia 1870. évben. Másik szembelévő 
oldalán ez van: Ezen harangot öntötte Hilzer Ignácz Bécsujhelybe. 

s uj modor szerint felszerelte Pozdech József Pesten 1870. A har- 
madik oldalon a hit, remény és szeretet jelvénye van s felette a vi- 
lágosságot árasztó nap képe. A szembe levő oldalon ékeskedik a 
magyar korona, minek látása szintugy jól esik a szemnek, a vallá- 
sosság a hazafisággal fogván kezet. Felül a koronán szintén a , Pa- 
tent Pozdech J. Pest" látható. Alól a harang száján kereken szőlő- 
fürtök, fennebb virágos metszések kereken; a koronája alatt kereken 
ismét nagy virágos metszések, közbe-közbe bogyókkal. Az egésznek 
kinézése ókori szinezetü. 


Urasztali készletek. 


Urvacsorai pohár jelenleg három van, melyek közül egyik a fér- 
fiak-, másik a nők részére, harmadik pedig a betegeknek adandó ur- 
vacsoráláskor használtatik. Legrégibb ezek közül a nők által hasz- 
nált ezüst és kivül-belől aranyozott, talpán és szárán szép virágokkal 
ékitett pohár ezen felirattal: Ecclesia szentgerlicensis me possidct. 
Ouotiescunrue calicem hunc bibetis, mortem  domini annunciabitis do- 
nec veniat. 1. Cor. 11. v. 26. A. D. 1648. 

A második időrend szerint utána következő félfertályosnyi szin- 
tén ezüst pohár félujnyira a szája körül szintén aranyozott, növény- 
levelekkel disziítve talpán, és öble alsó részén. Felirata ez: Szent (e- 
ricgei Tóth Jánosné Gál Susánna készítette Isten Dicsőségére 1798. 


A harmadik s legnagyobb, mintegy félkupáskora pohár egészen 


 ujkori; egészen egyszerü, de izléses, belől aranyozott s kivül is 


mintegy négy ujnyira a szájától lefelé; különben egészen ezüst s ez 

van szép apró betükkel irva: 4Az egy igaz Isten tiszteletére, a Szent- 

Gericzei Unitária FBeclesia használatára, néhai esperest Kozma Ger- 
12 

gely s neje Pataki Anna és elhalt fiaik Ferencz és József emlékére, 
616 fiaik László, Endre és Tumás buzgóságátból. dezésg 

Legelébb szent Urvacsorára használtatott az erdélyi unitárius 
vallásközönségnek 1865-ik évben August. 27-én Szent-Gertezén tar- 
tott esinati gyülésekor. 


A pohár használaton kivül belől bársonynyal bélelt kapocs bör- 


tokban áll. 

Továbbá van két egy-egy régi kupásnyi ónkanna fedéllel ellátva. 
Az egyiknek oldalán nem tudni vajjon az ajándékozó, vagy az azt 
készitő mesterember eszméje volt-e? kétfejü sas van kimetszve, tal- 
pán pedig, mi utólagos belévágásnak látszik: B. J. 1737. A másik 
szintoly alaku, csak szája és talpa körül virágos metszések vannak 
s alsó részén nagy nyomtatási betükkel bevésve ez áll: Ajándékozták 
T. Boros György ur és nője Toth Juliánna 1854. 

Van egy óntányér, egészen egyszerü sima munka, szája szélén 
alul ezen betükkel: S2. G. U. Ekk. 1817. s van egy lapos nagy 
óntál, szintén egyszerü munka s ennnek is szája szélén alul ezek a 
betük J.K A:"Sz" G.: U. Ek. 1817. Ez a"Jakabakláras ajándekas 

A most használatban levő teritők ezek : az urasztalának állandó 
beteritésére egy vereses virágu takács szöttes kamuka abrosz selyem 
rojttal, szentgericzei unitár. eklézsiának 1852. t. Farkas Györgyné 
Szílágyi Sára asszony ajándéka. — Van urvacsoravételkor való 
használatra egy szép fejér rojtnélküli kamuka abrosz -— Van egy 
vereses, fejér virágokkal átszőtt abrosz. 

Es van az urvacsorai edények leteritésére használt fejér atlasz 
közepén virágokkal diszitett s szélein csipkével keritett keszkenő, 
melynek egyik szegletén az ajándékozó (Biás Károlina) gyönyörüen 
kivarrott monogrammja, másik szegletén szintén szép kivarrással ez 
a felirat: szentgericzei unitária eklézsiának. 

Nem éppen idetartozik, de itt emlitem meg azt is, hogy van 
egy fekete bársony szószéktakaró, mi állandóan a szószéken áll e 
felirattal: Isten dicsőségére F. J. emiékére 1853. Fennebb szintén 
emlitve van. 


Eklézsia jövedelmei. 


Rendes jövedelmei tőkék kamatai, földek haszonbére s az 
erdőkből a szükséghez mérten több vagy kevesebb adatván el évente, 
Jött egy vagy kétszáz forint; de már a java, keménye ezeknek is 
nagy részben levágatott s innen is csökken a bevétel. Urvacsorai 
alamizsna 4—6 Ír. 


Lélekszám. 


Azt írja Orbán B. a Székelyföld czimü műve Szentgericzére 
vonatkozó részében, hogy e község a pápai dézmák regestrumában 
a L , c ki , -y . 4. 

5. Gereciu, Sancta Gratia és Sancta Oruce Gerecia néven mint a 
Á a § Ag 147 fa S 42 ak A Lé a. 4 , , .. , 52 
14-ik század elején már virágzó, önálló egyházközség van bejegyezve. 


b 

Az 1567-ik évi regestrumban Zent Gereche néven 19 kapuval 
fordul elő.") 

A marosi egyházkör vizsgálószéki jegyzőkönyvében pedig ez 
áll a lélekszámra vonatkozólag: Anno 1693.26 febr. Tempore gene- 
ralis visitationis az S2.-Gerliczei Unit. Ecclesiának . . . praesente 
Rrendo superintendente Michaele Almasino. Auditorok tanáltattak ag 
visitation S2.-Gerliczen nro 35.77") Mindezekből látható, hogy a köz- 
ség és eklézsia is elein kicsi volt. De a növekvés, a gyarapodás 
szembetünő idővel. Ugyanis nem birok adattal, hogy 1693-tól fogva 
1800-ig számba vették volna a lelkeket, bárha több izben volt itt 
gen. visitatio, de az ekkori számbavételnél nagy a számbeli gyara- 
podás, mert rnár 246-ra van emelkedve s ujparaszt van 17. 

1816-ban már még szembetünőbb a gyarapodás, mert már a 
számbavett lelkek száma 409-re emelkedett. 

1847-beli pöspöki vizsgálatkor 580 1. találtatott; az 1880. 
évi püspöki vizsgálat jegyzőkönyvében 780-ra van téve a lelkek 


száma, mi ha hiteles számbavétel alapján s nemcsak  hozzá- - 


vetőleges bemondás alapján iratott, akkor mostanig el a gyarapodás 
nem igen nagy, mert az utóbbi kimutatás szerint 802 a lélekszám. 
Természetes, hogy erre is a teljes hitelesség pecsétjét ráütni mindig 
kételkedve lehetne, mert a kivándorlás vasuthoz, cselédségre, nap- 
számosságra csaknem folytonos, kikből időnkint, mint kasba a méhek 
apránként vissza is térnek vagy egyik vagy másik. 


Az eklézsia pecsétje. 


1845-ig nincs semmi nyoma, hogy "z eklézsiának pecsétnyo- 
mója lett volna. Ekkor készíttetett egy kerekded alaku (ovalis) réz- 
pecsétnyomó ilyen körirattal: Szentgerlhezei unitár. s2.-egyház pecséte. 
Természetes, hogy ezen is, mint harangon, urasztali készleteken sat. 
jelvényül középen: szőlőlevelek és fürtök, illetőleg gerezdek vannak, 
meglehetős tisztán belémetszve. Ezen köriraton a 80-as években az 
a változtatás esett, hogy a község neve is hivatalosan  Szentgericzé- 
nek állittatván meg, a felirat is szentgerliczei helyett szentgericzei-re 
javíttatott ki. j jedta 
. . Ujabban készíttetett az esperesi hivatal által az egyházkör 
minden eklézsiája számára, jobban mondva lelkészi használatra kautsuk 
bélyegző, mely minden tekintetben czélszerűbb, mert könnyebb a 
velevaló bánás, mint az eddigi réz pecsétnyomókkal volt. A szent- 
gericzei lelkészi hivatal bélyegzőjén, mely hoszszudad alaku, ez a 
felirat: Szentgericzei unitárius lelkészi hivatal, 


Papi- és mesteri jövedelem. 


Van a papság használatában mintegy 19 hold föld, melyből rét 
körülbelől 14-—15 szekérszénát termő lehet. — Van 100—110 
——— 9)I1. Székelyföld II. k. 56. laps, Eg ; 
1) 1. Protocolon Diocceseos unitariae Marasiensis 286 Az esperesi 


ovéltárban, 


124 

kalongya buza s kellene, hogy legyen ennek megfelelő mennyiségü 
zab is, de ez örök időktől fogva mostanig a hivek és belső emberek 
között, bár többnemű megegyezés jött létre s maga a főtanács is az 
egyezetet szentesítette, mégis örökös botránykő volt s lesz mig a 
kepeváltság le nem veszi a napirendről. Igy kap évenként a pap 20 
kalongya zabot, szemül mintegy 60 vékát s musttal fizetve 10—12 
veder mustot. Ha pedig a mustnak jó ára van, akkor egy része e 
helyett 1 frtot fizet. Tehát szinte-a hány ember, annyiféleképpen 
fizeti a zabbért, látszik rajta, hogy ez egy teher, mely nem könnyü 
s egy iga, mely nem gyönyörüséges. Van még csősül fizetve körül- 
belől 500 véka törökbuza, 6 öl tüzifa, alapitványi kamat 12 frt 32 kr. 
a néhai Boros György és Toth Juliánna meg a Nagy Mártonné— 
Sófalvi Zsuzsánna kegyes alapítók alapitványi tőkéjök után s az 
ákosfalvi eklézsiától kepeváltság czimén 30 ftt. 

A mesteri jövedelem körülbelől fele a papi jövedelemnek s ezen 
felül van tandija a tankötelesek száma szerint 710—80 veder must. 

5 ezzel be is zárom leirásomat, kérve az olvasót, hogy ne 
alkalmazza arra a szigoru birálat mértékét. Minden ily munkálat egy 
homokszem egyházunk történelme megirásához. — 


URMÖSI KÁLMÁN. 


Egyháztörténelmi adatok. 
CXXIV. 
Egy püspöki körlevél a mult százév végéről. 


II. József császárnak ,A vallásbéli tolerancziáról (türhetőség- 
ről) szólló felséges királyi rendelése, Melly Magyar Országot és az 
. hozzá kapcsolt Tartományokat illeti" 1781. oct. 29. lett kihirdetve; 
az osztrák örökös tartományokban valamivel előbb, oct. 13-án. Az 
ezen rendelettel szemben tanusítandó magatartást írja körül a maga 
lelkészei számára Hay János Leopoldnak, , Isten és az apostoli szék 
. kegyelméből königgrátzi püspöknek" u. a. év november 20-ról kelt 
. körlevele, melynek lényeges részeit az alábbi sorokban bemutatjuk, 
. tanulságul az idők jelein és változásain elmélkedni szeretőknek. A 
türelmi parancs következményei, s a nálunk napirenden levő egyház- 
politikai reformok által létesítendő helyzet között ugyan kevés az 
analogia; de a küzdelem, mely szemeink előtt lefolyik, lényegileg 
ugyanaz, a mi volt száz és több év előtt: az állami fenség küz- 
delme a hierarchia hatalma ellen. Halljuk, hogyan ítélt akkor a 
római egyház egy fölkent püspöke az állami hatalmat képviselő 


EZEL sz setesztáltatltosa tántálszttttstká salattlkk tiltásokat ába abbéáttátáskka ás 

. császárnak intézkedéseiről. 

, Közöltetik veletek — úgymond — szeretett társaink a lelké- 
szi tisztségben, felséges császárunk és királyunk törvénye, a mellyel 
ő, valamennyi alattvalói iránti egyenlő szereteténél fogva, a vallás 
;. tárgyában kiadott régi büntető határozatokat mint egy ütéssel ér- 
. vénytelenekké teszi, a protestánsoknak, úgy az ágostai, mint a hel- 
. vét hitvallást követőknek lelkiismeret és a vallás magán-gyakorlata 
. tekintetében teljes szabadságot nyujt, ez által az államnak eddig sol 
. szétszórt tagjait egy családdá olvasztani akarja, azokat, a kiket a 
. dogma külömbözősége s az előbbi törvények kényszere eddig egymás- 
. tól elválasztott, a keresztény szeretet eltéphetlen kötelékével állan- 
" dóan egyesíteni óhajtja, a vallás külömbözőségét tekintetbe nem 
. véve számtalan jó polgárt, erkölcsös, a törvényeknek engedelmes- 
. kedő, mesterségekben kiváló alattvalókat a haza keblére ölelni, sa- 
. játul fogadni, s az egyének békéjéről, s az állam jóllétéről lehetőleg 
. gondoskodni kiván." ; 

— — Jól tudjátok, hogy az Istentől számunkra rendelt fejedelmek- 

nek és hatalmasságoknak engedelmességgel tartozunk; azért fölös- 
legesnek látszik, hogy ezen legmagasabb akaratnak végrehajtását 
nektek a mennyiben rátok néz, a maga teljességében, minden meg- 
szorítás nélkül ajánljuk." 

De mivel püspökségének nagy számú lelkészei között talán 
lesznek olyanok is, ,a kik tapintatlan és oktalan térítési vágytól 
elragadtatva Istennek kedves dolgot vélnek mívelni, midőn más val- 
lású polgártársakat elkeserítő vitatkozásokkal, vagy egyéb, a keresz- 
tény törvénnyel ellenkező zaklatásokkal a maguk nézetére bírni 
óhajtva, nem annyira a vallás és az állam javát mozdítják elő, mint 
inkább a szeretetnek és a társadalomnak kötelékeit széttépik" — 
azért éretten megfontolt tanácsait közli alantas  lelkészeivel, hogy 
ezen komoly ügyben a gondozásukra bízott népnek példát mutatva 
azok szerint járjanak el; s reájuk bízza annak megítélését, hogy az 
általa ajánlott elvek a vallásnak, uz emberszeretetnek s a józan ész- 
nek mindenben megfelelők-é. 

,Ki ne tudná közületek, hogy evangeliumi törvényünk alapja 
a szeretet és gyöngédség, számtalan példával megerősítette ezt isteni 
törvényhozónk — —- — a kinek minden lépése, minden szava, min- 
den tette, egész élete a szeretetnek, türelemnek, szelidségnek és 
gyöngédségnek szent emléke. Ki ne ismerné közületek az apostolok 
fejedelmének szavait, melyek arra intenek bennünket, hogy legyünk 
, minden alázatossággal és szelidséggel és hosszú tűréssel, elszenved- 
vén egymást a szeretet által, igyekezvén megtartani a léleknek egy- 
ségét a békességnek kötele által. Eph. 4, 2. 3. Mindenitek tudja, 
hogy sem királyoknak sem fejedelmeknek nem adatott hatalom a. lelki- 
ismeretek titkai fölött, hanem az egyedül a szívek vizsgálóját illeti 
meg, Istent, a kiben élünk, mozgunk és vagyunk". — A vallásnak, 
a természetnek és józan észnek parancsait követjük, ha mindenek- 
kel — — a hitvallás külömbsége nélkül nem tettetett, hanem jó 
akaró és türelmes szeretetben az őszinte békét ápoljuk, senkit nem 
sértünk -—— — s ily módon a felséges uralkodó iránti tartozó enge- 
delmességet, az egyháznak és államnak nyugalmát, rendjét és bol- 
dogságát példánkkal és tanításunkkal előmozdítani minden módon 
megkisértjük. " 

Ez elvekből folynak az egyes pontok, a melyeknek hű meg- 
tartását alantas lelkészeinek ajánlja: Minden polemia, mely a nem 
katholikusokat sérti, a katholikusokat felizgatja és elvadítja, a szó- 
széken kerülendő; ,hanem e helyett magyaráztassék az evangelium, 
a lelkek üdvére s a társadalom javára alkalmazva. Ez az isteni for- 
rás kimeríthetlen, ebből merítsétek az erkölcsi tanításnak tiszta 
vizét." A katechetikai tanításokban a vallás dogmáit — — , minden 
babonától, s az emberek fölösleges megtoldásaitól megtisztítta magya- 
rázzátok, de mégis úgy, hogy a mi megbotránkozásul szolgálhatna, 
okosan kerültessék." Ugyanez a türelmes szellem dictálja a püspök-" 
nek útasításainak második, harmadik és negyedik pontját, a könyv- 
vizsgálatról, a protestánsok gyülekezéséről, a halotti szentségnek 
protestánsokra erőszakolásáról. ,Az ilyen buzgóság — igy szól ez 

utóbbi pont alatt. — nem volna az úr iránti buzgóság, hanem az 
üldözésnek szellemét lehelné, mely élőnek és haldoklónak egyaránt 
gyűlöletes." Protestánsoknál végzett egyhazi functiokban kerülni kell 
az ő tanaikkal egyenes ellenmondásban levő formulákat, nem kell 
nekik a feszületet csókra nyújtani stb. ,— — A keresztény szere- 
tetnek megfelelően cselekesztek, ha azokat, kik az ágostai vagy 
.helvét hitvallás elveiben halnak meg, a többi hívekkel temetitek el 
mindaddig míg azok saját temetkezési helyekről gondoskodnak." 
"Meg vagyunk győződve — úgymond a 7. pontban — hogy a jó 
pásztornak nem csekély hatalma van juhainak -elke fölött, azért 
atyailag és komolyan intünk benneteket, hogy a rend és közbéke 
azon szeretetéhez képest, mellyel az egyháznak és hazának tartoztok, 
ezt a Türelmi törvényt a gondozástokra bízott népnek igaz és vallá- 
sos szellemben magyarázzátok meg; parochiátokban annak isteni for- 
rásokra ulapított eredetét, annak szükséges és hasznos voltát a leg- 
jobb akarattal velősen kimutassátok, azt példátokkal megerősítsétek 
s mint a békének és testvéri szeretetnek szolgái minden gyülölkö- 
désnek, czivódásnak, félremagyarázásnak gyúanyagát serény, eszes és - 
szent buzgalommal eltávolítsátok nyájatok kebeléből, s ekként maga- 
tokat az egyház méltó -szolgáinak, az állam hasznos alattvalóinak 
és polgárainak, a honi törvények okos magyarázóinak, szigorú védel- 
mezőinek és derék végrehajtóinak tanusítsátok." 

Végre az utolsó — nyolczadik — pontban felhívja papjait, 

hogyha bármit észlelnének, a mi a társadalmi egyetértést vagy a jó 
rendet veszélylyel fenyegetné, azt nála vagy consistoriuma előtt ha- 
ladéktalanul jelentsék be. , Kimondhatlan fájdalmat éreznénk, ha azt 
kellene tapasztalnunk, hogy valaki a mi clerusunkból tapintatlan 
vakbuzgóságával zavarokra, vagy éppen — a mitől Isten őrízzen — 
gyűlölködésekre, czivódásokra, szakadásokra vagy üldözésekre a leg- 
kisebb okot is adna, s ez által bennünket arra kényszerítene, hogy 
őt keményen büntessük." Miután még figyelmezteti a lelkészeket, 
hogy a kolduló szerzetesek esetleges izgatásaitól óvják hiveiket, azon 
meggyőződésének ad kifejezést, hogy alantas lelkészei az itt közölt 
útasításokat híven meg fogják tartani, s Aranyszájú Jánosnak eme 
szavaival végzi levelét, hogy ,Isten papjához mi sem illik annyira, 
mint a béke érdekében buzgolkodni." 
Olvasva ez iratot, nemde szinte lehetetlen elnyomnunk azt az 
óhajt, vajha a mi római püspökeink hasonló szellemben és hangon 
szólnának hiveikhez. Hay püspök körlevelében nincsen egy szó sem 
a római egyház üldözéséről, isteni jogainak elrablásáról, a családi 
élet megszentségtelenítéséről, a róm. katholikusok külön kötelessé- 
geiről és lelkiismeretéről, a mik annyira kedvencz szólamok római 
részről mindannyiszor, valahányszor egy túlkapás vagy méltánytalan 
kiváltság igazságos megszorításáról van szó. Ellenben minden intéz- 
kedéséből igazán a humanitás és emberszeretet melege árad, a mit 
Róma mai magyar püspökeinek beszédeiből és instructioiból fájda- 
lom kevéssé lehet kiérezni. PuxáÁnxszkY Bána, 

Minden évben husvéth után tartatnak a protestánsok nagy 
gyűlései. Jó alkalmak ezek arra, hogy a különböző irányu lelkészek 
egymással találkozzanak és egymást jobban ismerjék, valamint a pro- 
testáns egyház különböző munkáit 15. Rendesen az előző évben tüzet 
nek ki a tárgyak. Az orthodox lelkészek értekezlete a mult évben 
a jelen évre e tárgyat választotta: , Melyek azok az elválasztó falak, 
melyek népünket a protestantismustól távol tartják?" E kényes és 
nem könynyű tárgy eléadásával Hollard, a szabad egyház lelkésze 
bízatott meg, ki jeles iró s tehetséges gondolkozó. S lelkiismeretes 
és jeles munkát is végzett. Felolvasását érdeklődéssel hallgatták és 
rokonszenvesen szólottak hozzá és általános volt az az óhaj, hogy 
külön kiadassék. 

Hollard azt a kérdést tette fel, mi az oka, hogy a protestan- 
tismus Francziaországban mind csak egy helyt látszik állani? E 
százév elején hatszáz protestáns egyházközség volt és ma is csak 
hatszáz. ötvenre megy azok száma. Es mégis a protestantismus főleg 
egy fél százév óta nagy tevékenységet fejt ki; számos intézetet ala- 
pított, melyek nevezetesek lettek. Melyek hát aztán azok az akadá- 
lyok, melyek áthághatatlanoknak látszanak és terjedését gátolják. 
Hollard azokat három osztályba sorozza: történelmi, erkölcsi és val- 
lási akadályok. Alig hogy a 16-ik százévben a hitjavítás oly gyor- 
san elterjedt, mindjárt kezdődött a zsarnoksággal való harcza. És 
az üldözés azzal végződött, hogy gátat vetett a protestáns eszme 
haladásának. Népünk lassankint ahoz szokott, hogy a protestantis- 
musban ne lásson egyebet, mint a multnak egy tiszteletreméltó, de 
kevésbbé fontos kezdeményét, de a mely többé sohasem fog újra 
születni, Az erőszakos üldözések nemcsak megakadályozták a pro- 
testantismus továbbterjedését, hanem nagyon nehéz helyzetbe juttat- 
ták. Minthogy éjszak népei nagyobbára protestánsok és mi vallási 
összeköttetésben vagyunk velök, a felületes szemlélők előtt úgy tű- 
nünk fel, mint idegenek, úgy lényünkben, mint beszédünkben és 
irásunkban. Sőt hazafiságunkat is kezdették gyanusítani. Ismeretes 

az az ellenséges magatartás, melyet egyik képviselő évek óta tanusít 
a protestantismussal szemben a franczia gyarmati kérdésekben. Az- 
tán jőnek az erkölcsi akadályok. A protestánsoknak szemükre vetik 
tulszigorúságukat, melyet képmutatásnak mondanak. Halljuk például 
mit ir Zola: , Mily képmutató, vaskalapos társadalom lenne, ha a 
protestantismus győzedelmeskednék!... A rossz fatalismusa neheze- 
dik e szegény emberekre, az nyomja és szomorítja lelküket. Rájuk 
nézve az élet nem egyébb, mint a vétek elleni sötét és könyör nél- 
küli harcz . .. Az ember folytonosan a bünbánat kinjaiban él..." 
Es a másik szemrehányás, melyet a protestánsoknák tesznek: hogy 
erkölcsük igen radicalis, hogy beszélnek a  vétekről és az egyéni 
ujjászületésről. Az emberek azonban ily erőteljes beszédet nem hall- 
gatnak. S végül szemükre vetik a protestánsoknak független jelle- 
müket. A protestáns magát a benső biró elé állítja. A protestáns 
szellem és a franczia szellem összeférhetetlen; s nem csoda, ha köz- 
tük folytonos ellenkezés van. 

S végül ott vannak a vallási akadályok. A protestáns kegyes- 
ségnek azt vetik ellen, hogy hideg és magába zárkozott. Istentiszte- 
letében nincs pompa, nicsenek képek, nincsenek. látható kötelékek, 
melyek az embereket egymással és Istennel : egyesítnék, mint a 
katholikus istentisztelet szentjeivel, a halottakért való imáival stb. 
A franczia nép latin faj, mondják, és a vallásban, mint egyébb dol- 
gokban is szereti az egységet és tekintélyt. S midőn a protestáns a 
lelkiismeretre hivatkozik és az egyéni hitet hirdeti, vallási anarchiára, 
szétdarabolásra látszik irányulni. E váddal még oly gondolkozók is 
illetnek, kik tényleg nem r. katholikusok, csak névben, a kik úgy 
nyilatkoznak, mint például Brunetiere: , Az individualizmust értem 
a bölcselemben, de a vallásban nem." Az ily emberek nem tudják 
felfogni, hogy vallás létezhetik az egyházon kívül is. Ezek az aka- 
dályok Hollard szerint, melyek gátolják a franczia protestantismus 
terjedését. Bármennyire is azok, még se legyőzhetetlenek és arra a 
kérdésre, hogy mit kell arra nézve tenni, azt feleli: ,fenn keli tar- 
tani az igényt az egyéni hit elvéhez, a jogot és kötelességet ahoz, 
hogy mi magunk által higyjünk; vallani minden szégyen nélkül a 
mi különbözőségeinket a másodrendű dolgokban, az őszinteségnek 
és szabadságnak eme kikerülhetetlen következményeit." Javítni kell 
a protestáns szokásokon, melyeknek javítására van szükség, például : 
,el kell hagyni a merevségből és a félrevonultságból, melyet régen 
az üldözések menthettek. A negativ erényekhez vagyis a protesta- 
tiohoz mind több positiv erényt kell csatolni, vagyis mindinkább 
kiterjesztőleg munkálni és a nép nemzeti életébe bévegyülni." 

A felolvasást követő vita eléggé mutatta a nézetek különféle- 
ségét, hogy minő eljárást kövessenek a protestánsok a mai időben. 
Némelyek osztották a felolvasó ama nézetét, hogy a protestantis- 
musnak nem :kell tartózkodni a társadalmi tevékenységtől, mások 
pedig visszautasítottak minden az ujkori eszmékhez való alkalmaz- 
kodást. Az egyházi lapok hosszasan foglalkoztak e felolvasással. 5 a 
többek közt azt jegyezték meg, hogy egyebet nem vett tekintetbe 

csak azokat az akadályokat, melyek a mívelt, felvilágosodott embe- 
rekre nézve mutatkoznak, a kikre nézve nem valószínű, hogy közü- 
lök a protestantismus hiveket nyerjen, mivel azok párt szempontból 
cselekesznek. A népnél kell kisérleteket tenni. S a népnek pedig 
nem azon ellenvetései vannak a protestantismus iránt, mint a mivel- 
teknek. A nép egyáltalán nem ismeri a protestantismust. Ezt lehet 
látni abból, hogyha katholikus  népség-lakta vidéken protestáns 
istentisztelet tartatik, például egy protestáns temetéskor, a nép cso- 
dálkozással hallgatja a protestáns papot, hogy nekünk oly emelke- 
dett, s oly világos, mindenki által felfogható hitnézeteink vannak. 5 
mikor a protestáns lelkész más alkalommal újra megjelenik ott, a 
hallgatók is megjelennek és figyelemmel hallgatják. Tehát hasznos 
munka lenne a népnek igy lassanként való evangelizálása, ha lenné- 
nek buzgó gazdag emberek, kik erre a czélra pénzt áldoznának ... 
A felolvasó nézetére visszatérve, azaz az akadályokra, melyek a mí- 
veltekkel szemben fenforognak, Sabatier tanár a , Journal de (Geneve"- 
ben erre azt irta: , Hogy a protestantismus vonzóvá és cselekvővé 
tétessék, azt úgy kell ajánlani, mint valami új és eredeti dolgot, 
nem annyira a multjára való büszkeséggel, mint jövőjének tudatával. 
Hogyan is ne lehetne a protestantismus ujdonságáról beszélni, mikor 
az ember a r. kath. hitrendszertől lényegesen különböző fogalmát 
látja a vallásnak, mikor a protestantismus arra törekszik, hogy a 
hit egységét a vallási formák és eszmék észszerűen megengedhető 
különféleségében és különféleségével valósítsa, meghagyván az egyén- 
nek a szabadságot, hogy magát tartózkodás nélkül kifejtse és egye- 
sítvén a testvéri szeretet köteléke által az Isten láthatatlan orszá- 
gában mindeme hitüket szabadon kifejtő egyéneket, a kiknek ez 
egyességre, összetartozásra létezésük szempontjából szükségük van. 
Egység a hitben, különféleség a hitnézetekben, szertartásokban és jel- 
vényekben, ebben van kifejezve a feladat, mit meg kell oldani..." 

Hollard felolvasásáról és az azt követett vitáról nemcsak az 
egyházi, hanem a politikai lapok is irtak. 

Az értekezlet azután a keresetség kérdésével foglalkozott, 
melyet Vaucher párisi theol. tanár terjesztett elé. Először is részle- 
tesen magyarázta, hogy mit tanít az új szövetség a keresztségről. 
Hs arra a következtetésre jutott, hogy teljesen körülirt tant az új 
szövetségben nem lehet találni, hanem csak egyes kifejezéseket, 
melyek azt mutatják, hogy a keresztségben ,egy eszközt láttak a 
vétek megbocsátásának megnyerésére s a szentlélek adományaiban, 
a Messiás országa javaiban és kegyelmeiben való részvételre." Azután 
a keresztség tanát az egyház történelmében vizsgálta a 16-ik száz 
évig. Felmutatta a keresztséget a lutheránus egyházban, mely sze- 
rint annak hatása van a vétektől való szabadulásra és az örök 
üdvet nyujt mindazoknak, a kik hisznek az Isten igéje és igéretei 
szerinti eme kegyelemben. A mi a ref. egyházat illeti, Zwingli sze- 
rint a keresztség csak ábrázoló jel; Kalvin szerint nem csupán jel, 
mely valósággal semmit se nyujt. A felolvasó tovább a saját nézetét 
mondotta el. Előtte a keresztség ,az Isten által rendelt cselekvény, 

melyben a hit a kegyelembe fogadott uj emberiségbe való felvételnek 
megerősitését találja." , Az Istennek a keresztség vizébe való jelen- 
léte valódi és azt alkotja, mit sacramentumi egyesülésnek neveznek. 
De hogy a keresztség által közölt kegyek jótékony hatást idézzenek 
elé, arra nézve szükséges, hogy az illető azokat magába is fogadja 
a hit által. i 

A felolvasó végül a heretikusok keresztségét, a  gyermekekét 
és a bemerités által való keresztséget tárgyalta. Legterjedelmesebb 
volt a felolvasásnak az a része, hol a saját nézetét adta lutheranus 
állásponton. Felolvasó tényleg nagyon is erős luthefanus. A tárgyhoz 
többen szóltak nagyon különböző nézeteket nyilvánitva és nemcsak 
a lutheránosok és reformátusok közül tértek el sokan a felolvasótól 
a keresztség kérdésében, hanem a baptisták közül is. Az egyik kö- 
zülök — a ki szerintem a legbölcsebben beszélt — azt áz észre- 
vételt tette, hogy a keresztség fontosságának bizonyos oldalról való 
tulhajtása által csak azt érik el, hogy megnövelik a megoszlást, mely 
a protestansok közt létezik. Még csak egy kicsit kell a dolgot tovább 
vinni s a keresztségnek kath. fogalmához jutnak. 

— A lutheránusok értekezlete egy olyan tárgyat vitatott, mely 
nem nélkülözte a jelen társadalmi kérdésekre való vonatkozást: 
, Luther socialismussát." E tárgyat Kuhn lelkész adta elé, ki Luther 
életéről és tanáról irt munkáiról ismeretes. Luther socialismussa! Ez 
első tekintetre meglehetősen idegennek tetszik. Azt hiszem, hogy a 
szó és a dolog idegen is Luthernek, legalább oly értelemben, mint 
ma használják a socialismust." Sohase éltek annak a használatával 
ugy vissza, mint manapság. Ma mindenütt socialismust akarnak 
látni, vagy még inkább, azt akarják mindenüvé oda állitani. Kuhn 
ezt nem találja Luthernél. S miután röviden igazolja a nagy . refor- 
matort a vádaktól, melyeket ellene felhoznak, hogy a socialismus 
előmozditója lett volna, Luther életének egyik legérdekesebb szakát 
mutatta fel, a lelkiismereti szabadságért való küzdelmében. Feltün- 
tette Németország helyzetét a 16-ik száz év elejéről, a nemesség 
fényüzését, uzsoráskodását, esztelen pazarlását, kegyetlenségét és 
romlott erkölcsét s az elnyomott nép nyomorát. 

A fellázadt nép minden kigondolható kegyetlenséget elkövet. 
Luther hiába igyekszik az igazság és becsületességről való tanácsaival 
lecsendesitni . . . De mind ebben semmi sincs abból, a mit ma 
socialismusnak neveznek. Luther igényelte a nép számára a szabad- 
ságot, a jogokat, de nem foglalkozott a tőke és munka viszonyaival, 
ném csinált socialismust. Még szorosabban beszélve, mikor ő szabad- 
ságról szól, a vallási, a benső, a lelkiismereti szabadságra helyezi a 
sulyt. Kuhn igen érdekesen tárgyalta a kérdést, de azt hiszem, hogy 
fölolvasásának hibásan adta a czimet. 

A vita, mely a felolvasásra következett, más térre csapott át. 
Ugyanis azt vetették fel, hogy a lelkészeknek nem kellene-e a SZÓ- 
székben nemzetgazdasági és sociális kérdésekkel is. foglalkozni. Két 
egymással ellentétes vélemény állott szemben. De a nagy többség 
végül is a mellett volt, hogy a keresztény szószéket nem kell poli- 

tikai törvényszékké tenni, a mi azonban nem azt teszi, hogy a 
lelkészek a socialis kérdések iránt ne érdeklődjenek. Különben is, a 
mihelyt az evangeliumot a szeretet, odaadás és áldozat elvében jól 
felfogják, a társadalmi kérdések is egyszerüsülni fognak. Ezért kell 
mindenekfelett a tömeggel az evangeliumot megismertetni. 

— Röviden irok a vallási társulatokról is. A protestáns társula- 
tok jótékony munkát végeznek minden zaj csinálás nélkül. 19 vallási 
társulat tartott gyülést, a rendes ügyeket tárgyalva. Nevezetes volt 
a ,Franczia Prot. Történelmi Társulat" gyülése. Egyiken se voltak 
oly számosan jelen, mint ezen. Az Oratoire nagy templomot egészen 
megtöltötte a" közönség. Ezt annak lehet tulajdonitani, hogy szeren- 
csés ujitást hoztak bé: a történelmi képek kiállítását: Etaples-i 
Lefévre-ét, Angouléme-i Margithét, Savoyai Lajosét, Marot Clement-ét 


stb., a Párisban nyomtatott első uj szövetség czimlapjáét; azonkivül 


bemutatták még képekben a hitujitás egyes jeleneteit s Párisnak 
abból az időből való egyes részleteit, hol a jelenetek végbementek. 
Ehhez járult, hogy a társulat titkára, Weiss mindezekhez világos 
és pontos magyarázatokat adott. A gyülést Br. Schickler nyitotta 
meg, beszédében elismeréssel adózva Dardier lelkész érdemeinek, 
kinek életét és munkáit a mult évben ismertettem. A társulat gaz- 
dag könyvtára a mult évben több ritka és drága kötettel szaporo- 
dott s számos kézirattal. A gyülésen tekintélyes számban vettek 
részt orthodox lelkészek is, mire nézve egy szabadelvü lap azt irta : 
, A közönségnek, lelkészeknek és világiaknak a történelmi társulat 
gyülésein való buzgó részvétele nem azt jelenti-e, hogy a különböző 
protestáns egyházak kezdik az egyesülés szükségét és kötelességüket 
belátni. Adja Isten." 

— A , Histoire du peuple d Jeratl" bizományosai nem rég adták 
ki Renan nagy munkájának ötödik és utolsó kötetét. A negyedik 
mindjárt a szerző halála után jelent volt meg. E két utolsó kötet 
Izrael történelmét a babyloni fogságtól  Jézusig tartalmazza. Az 
, Origines du Ohristianisme" után, mely azzal a kötettel kezdődik, 
mely , La vie de Jesus" czímet viseli, természetes folytatásképp kö- 
vetkezik Izrael népének történelme. E művek együtt egy teljes egé- 
szet alkotnak. E köteten is meglátszanak mindazon kitűnő tulajdon- 
ságok és hiányok, melyek Renán szellemében gyökereznek. Ugyan- 
azon kitűnő leirások, ugyanazon merész összehasonlítások, milyene- 
ket idéztem korábbi czikkeimben az előbbi kötetekből. Különösen 
említendők e kötetből azok a lapok, melyeken a három pártot irja 
le: a sadduczeusokat, farizeusokat és essenusoxat, s aztán a rómaiak 
uralmát és a Herodeseket. A kötet végén szerző érdekes  vissza- 
tekintést tesz életmunkájára; a zsidó és keresztény történelemre, 
melyet különböző tanulmányai között, melyeket egyidejüleg folytatott, 
sohase tévesztett szem elől. Renánnak legfőbb gondja volt, hogy e 
munkát bevégezze. S az a jó szerencse érte, hogy e vágya teljesül- 


hetett is. 1891. oct. 24-én irta e munkája utolsó sorait, min mély 


és jogosult örömet érezett. Ezt az örömet ki is fejezte az utolsó 
fejezetben, melynek e jelentős ezímet adta: , Finito libro sit laus et 

gloria . Christo!" Legyen, hogy Pascal irta e. szavakat először, de 
de mily nagyszerű hymnusza az az elismerésnek, szeretetnek, a túl- 
áradó fiui kegyeletnek, mikor azokat Renán irja, a Jézus és Pál éle- 
tének irója, a kinek ismerjük kétségeit és gyakran nem nagyon 


, kimélő kritikáját. Igaz, hogy volt benne bizonyos  mysticismus is, 


sui generis, első neveltetéséből és Henriette testvére befolyásából. Le- 
het, végre is, hogy ez a valóban megindult szívnek őszinte kiáltása. 
De Renán mégis ugyanaz maradt mindvégig, ki egyik szélsőségből a 
másikba megy s a kettő közt az egyensúlyt keresi, ki erősítéseit 
tagadásokkal ellensúlyozza, s skepticismussát a -traditióval. Innen 
a feltűnő ellentétek, melyek munkája utolsó soraiban is találhatók. 
Azt mondja, hogy a kereszténység a judaismussal érintkezik, mely- 
nek élete már kezd hanyatlani. ,Semmi sincs ez állításban, mi a 
legmeggyőződöttebb izraelita lelkét is elszomoríthatná. A keresztény- 
ség az, a mely által a judaismus a világot valóban meggyőzte. A 
kereszténység a judaismusnak legfőbb műve, dicsősége, legmagasabb 
evolutioja. A thora által legyőzött próféták, a fogságból való vissza- 
térés után végleg eltünnek; a farizeusokat a messiánisták győzik le. 
Jézus, a legutolsó próféta veti sarlóját Izrael munkájára. A jövő 
álmai, Isten országa, végnélküli remények születnek az isteni csoda- 
tevő nyomain és százévekre tápláló eledel lesznek az emberiségnek." 
Nagyon jól van. De aztán Renán mindjárt azt kérdezi, hogy Jézus 
valóban létezett-e? Igaz, azt is hozzá teszi, hogy a maga részéről 
hiszi, hogy létezett. De nem különös-e, hogy ily kérdést tegyen fel, 
ki a Jézus és a kereszténység történelmét megirta? Es ez még nem 
minden, mert Renán nem ismer határt az ellenmondásokban. Miután 
ama végnélküli reményekről beszélt, melyeket a kereszténység hozott 
az emberiségnek, azt mondja, hogy a kereszténységre is elkövetkezik, 
hogy el fog tünni és egy más még ismeretlen vallás fogja helyette- 
siteni. És az ember nem sejti bizonyára, hol kell ez új vallás béve- 
zetését keresni. Renan megmondja egész komolyan, hogy talán a 
socialista theoriákban és talán az anarchisták eszméiben, melyektől 
ma borzadunk. A mester-iró már régóta megszoktatott e rendkivüli- 
ségekhez, hanem ez minden mértéket túlhalad. De valószínű, hogy 
ez részéről csak játék, meglehetősen gúnyos szellemének egy tréfája. 
Erre mutat az, hogy mindjárt azután a próféták és az evangelium 
vallásos eszméjének tartósságára tér: ,Száz évek harczai után az 
emberiség békésen fogja magát szervezni, a rosz kevesbedni fog és 
ritka kivételeket nem számítva, minden lény megelégedettnek fogja 
magát lételével érezni. Fentartva a kikerűlhetetlenül fentartandókat, 
a zsidó eszme teljesülni fog: az igazság, a kiegyenlítő ég nélkül, 
valósággal létező lesz a földön!" Egy új ellenmondás árán, ime 
távol vagyunk attól, hogy a kereszténység végződjék. Ime az éggel 
a földön vagyunk. És vajon Renánnak ez utóbbi feltétele igazabb-e, 
mint az első? Valószínüleg nem, e földi élet folyása alatt. Elhagyni 
azért a kiegyenlítő eget, ennek épp oly kevéssé van értelme, mint 
annak a felvételnek, hogy a kereszténység el fog tűnni. Joggal 
mondhattam tehát, hogy a Jézus életének írója ugyanaz maradt 

mindvégig, ki a hintaszék folytonos játékában találja tetszését. Be- 
fejezésül hadd álljon itt Renan munkájáról egy kitűnő gondolkozó- 
nak a véleménye: , A Nabuchodonozor által álomban látott szobor 
ellenére Renan szobrának vaslábai vannak; ott látom az elsőrendű 
nyelvészeti és történelmi tanúltságnak szilárd alapzatát. De a tudó- 
sok becsülésére méltó emez alapon, a költő-gondolkozónak tetszett 
egészen szétmorzsolható agyagból, könnyű és képzelmi alkotásokat 
állítni, melyekben nincs szilárdság, melyek a munkának szerencsé- 
jét a jelenre biztosítják, de a jövőben kétségtelenül össze fognak 
oralani." 
CHARRUAUD. 


Gyöngymondatok. 
(Ujkori iróktól.) 
Élet. Életvágy. Életgond. sat. 


Alig lépünk túl az ifjuságon, már lépünk be az öregségbe. Jó 
volna száz évet biztosítani, s a többit bizonytalanra hagyni fenn. 
Sevigné asszony. 

Nem egyebek vagyunk, mint zeneeszközök; mikor az ég ujai 
visszavonulnak, megnémulunk, mint a lant, mely a szent hangzatot 
adta — mindaddig, mig a hatalmas kéz érinti a reszketeg húrt, 
melyben alszik az isteni öszhangzat. Lamartine. 

A föld alatt nehány lábnyira mély csend van; felszínén mek- 
kora zsibaj! Hugo Victor. 

Kedves dolog élni. Egyszer halunk meg, s oly hosszu időre! 
Moliére. 

Az ember valódi rendeltetése az, hogy magának és a termé- 
szetnek éljen; egyébtől semmitől sem várhat tartós elégültséget. 
Kotzebue. 

Jó a jó imnepben is : 
Elni kell a bőjtben is. Csokonai. 

Az élet hosszu a szerencsétlennek, rövid a boldognak, játék- 
szín az okosnak, álom a szerelmesnek, mámor a  könnyelműnek, 
pusztaság a szegénynek, örömház a gazdagnak. Kisfaludi Károly. 

Lám mi vagyunk! mi hamar múlunk! méltó-e kisújnyi létün- 
ket búval keseríteni, fogyasztani gonddal? Vitkovics Mihály. 

Eletemet köszönöm a népnek, az uralkodónak, de leginkább 
Istennek, aki azt nekem adta. Corneille Péter, 3 


A nagy emberek az életet nem az idő, hanem a dicsőség tar- 
tamából mérik. Lambert örgrófné. 


Gyűjtötte : Kiss Minány. 

Irodalmi értesítő. 


A Theol. Ismeretek Tárából megjelent a IV. fűzet Zoványi Jenő theol. m. 
tanár, tiszaföldvári lelkész szerkesztésében. E fűzet a cz—e-ig terjedő anyagot 
foglalja magában és megerősíti, sőt növeli a kedvező véleményt, melyet a 
vállalat előbbi fűzeteiről nyilvánítottunk. E fűzetből is látszik, hogy a szer- 
kesztő nemcsak az orthodox egyh. irókra van tekintettel, hanem, mint Bod 
Péter Athenásában, a magyar theol. irodalom liberális irányú képviselőinek 
ismertetését is felöleli, s munkájában Dávid Ferencz és a vele rokonszellemű 
irók arányos helyet foglalnak el. Dávid F. hitjavító működéséről és nagy ter- 
mékenységű irói munkásságáról — a kiről különben Révész Imre, az ismert 
orth. történelemiró sem vonia meg bámulatát — a legnagyobb elismeréssel 
szól és kellően méltatja Egri Lukácsot is, az antitrinitárius reformationak 
Felső-Magyarországon első hirdetőjét. A magyar theol. irókat átalán, az emli- 
tetteken kivül Dévai Biró Mátyást és másokat alapos tanulmányra valló czik- 
kekben ismerteti és illeszti bé az egyetemes jellegű , Ismeret-tár"-ba. A kitünő 
vállalat további fűzetei a szerkesztő kiadásában fognak megjelenni s minden 
megkeresés hozzáintézendő. 

A vargyasi Daniel család közpályán és magán életben. Kiadja id. Daniel 
Gábor a főrendiház tagja stb. Többek közreműködésével szerkesztette Dr. 
Vajda Emil főreálisk. r. tanár. Budapest, Franklin-társulat 1894. Nagy 8-adr. 
XXVI. és 911. II. E vaskos kötetből a tűnik ki, hogy a Daniel család Erdély 
s különösen a Székelyföld történelmében nagy szerepet vitt. , Daniel hijával az 
utolsó három század folytában fejedelmi udvar, királybiírói és főispáni-szék, 
királyi tábla és egyházi méltóság nincsen soha." A munkát előszó vezeti be s 
334 -—- 57 oklevelet foglal magában 1499—1869-ig. Egyházunk főgondnoka e 
mű kiadásával, melyre még visszatérünk, nemcsak családjának állított szép 
ermaléket, hanem hazánk történelmének is nagy szolgálatot tett. 

Tordai EMKE. Emlékkönyv a czíme annak a díszes, vörösvászonba kö- 
tött nagy 8r. könyvnek, melyet Borbély György az , Aranyosvidék" buzgó szer- 
kesztője az EMKE 10-ik évi közgyűlése és br. Jósika Miklós születésének 
100-ik évfordulója alkalmával állított össze. A 235 lapra terjedő kötetben 
100-nál több iró kisebb-nagyobb közleménye olvasható. A muló érdekű ,emlék- 
sorok" mellett kiemelhetjük Márki Sándor, Nemes Ödön, Boros György, Bor- 
bély Sándor, Borbély György, Volenszky Gyula, Szádeczky Lajos és Nagy 
Albert magvas czikkeit Torda városa vidékét érdeklő dolgokról. Folyóiratunk 
olvasóit Benczédi Gergely, Borbély György, Kanyaró Ferencz, Demeter és Varga 
Dénes czikkei érdekelhetik legjobban, kik Torda vallási éz közművelődési 
viszonyainak ismertetéséhez járultak érdekes közlésekkel. A gazdag tartalmú 
emlékkönyv feltétlenül dicséri az ügyes szerkesztőt, ki e munkát egy rövid 

hónap alatt egybehozta és kinyomtatá. A kiállitás szintén becsületére válik 
Harmath József ujonnan felszerelt nyomdájának. Csak az illustratiók egyné- 
melyike gyászolja siralmasan, hogy a kis vidéki nyomdának nem volt a képek 
nyomásához értő gépmsestere. (K—ó.) 

A jövő egyháza. Irta Görömbei Péter, nagykállói ev. ref. lelkész. Külön 
lenyomat a , Sárospataki Lapok"-ból. Ára 20 kr. A tiszta jövedelem a sáros- 
pataki theol. tanári nyugdíjintézet javára fordíttatik. E kis fűzet nem hittani 
szempontból van irva, hanem gyakorlati kérdéseket tárgyal és arra irányul, 
hogy képet adjon arról, hogy milyennek keil lenni egy protestáns egyházköz- 
ségnek a jövőben, s rajzolja a kötelességeket, a teendőket, melyek a prot. 
lelkészre és gyülekezetre várnak. Természetesen a hittant sem hagyja figyel- 
men kivűl, mert annak egyesülni kell a gyakorlati munkákkal s helyesen 
hangsúlyozza Br. Prónay Dezső, ág. főfelügyelő zsinatmegnyitó beszédének 
ama helyét: , Azé az egyházé a jövő, mely az újkor ellentétes felfogásait az 
ember ösztönszerű vallásos érzésével öszhangzásba tudja hozni és e mellett, 
mint szervezett testület, az emberiség nyomorának enyhítésére, erejéhez képest, 
a legtöbbet lesz képes tenni." A füzetben sok figyelmet érdemlő észrevétel és 
okos tanács foglaltatik, s protestáns lelkészek azt haszonnal olvashatják. 

Székely atyafiak. Elbeszélések, népdalok. emlékversek. Irta és Tompa 
Miklósné ő nagyságának tisztelete jeléül ajánlja: Péterfi Tamás. A sepsi-szent- 
györgyi kereskedő ifjak javára. Első kiadás. Ára 1 korona. Sepsi-Szent-György. 
1894. 8r. 106. I. A nagyobb irók önkénytelen reminescentiái tűnnek fel szer- 
zőnk elbeszélésein és költői művein. Igy a 95. lapon közölt , Megálljon kend" 
szembeszökő utánzása Petőfi. , Befordultam a korcsmába" cz. országszerte 
ismert dalának. A 96. lapon közölt , Bordalon" is folismerhetni Vörösmarty 


befolyását. A 89—92. lapon olvasható népdalok azonban már igazi költői te- 
hetségre mutatnak s valóban megérdemelték, hogy egyiket-másikat Kelemen 


Lajosné és Dankó Pista zenére tették. Végül a nagy számban közreadott. . 


, gondolatok" közt is akad egy nenány jó, mint pl. ez is: , Olyan a rossz kri- 
tikus, mint a foghúzó kovács: azt gondolja minden fogó jó fogó, csak foghas- 
son vele." (K—ó.) 

Az , Erdélyi Múzeum". Az ,erdélyi múzeum-egylet" bölcselet- nyelv- és 
történet-tudományi szakosztályának kiadványa. E folyóirat hazánk legolcsóbb 
tudományos folyóirata. Ára Kolozsvárt lakóknak 3 frt, vidékieknek 2 forint. 
(Miért e megkülönböztetés, nem tudjuk.) , Az , Erdélyi Múzeumot" valami 5—6 
évvel ezelőtt dr. Hegedűs István s azután dr. Szinnyci József gondos szer- 
kesztése felvirágoztatta s most dr. Szádeceky Lajosnak szakavatott kezében 
számottevő tényező a magyar tudományos világban s maholnap egyik irodalmi 
központtá lesz az erdélyi részekben. Szép magyarsággal és alapos tudomány- 
nyal irt magvas czikkei valóban megérdemlik a legszélesebb körű pártolást. 
Az előfizetés dr. Szamosy János egyetemi tanár kezéhez (Széky-palota) kül- 
dendő. A megelőző kötetek is jutányos áron ugyancsak nála  megszerez- 
hetők. (K— ó.) 


Dr. Szabó Mihály , Népoktatásügyi községi közigazgatás kézikönyve" — 


nyomdai akadályok folytán — f. évi julius hó első napjaiban "fog megjelenni. 
E munka is, miként a ,Tanítók (Tanítónők) jogai és kötelességei" ezimű 
könyve, melynek mintegy kiegészítő részét képezi — a fennálló törvények, 


rendeletek, útasítások, elvi jelentőségű határozatok és döntvények alapján van 
szervesen és összefüggőleg összeállítva. Használhatják : a községi előljáróságok, 
szolgabíróságok, egyházi és városi hatóságok, közigazgatási bizottságok, taní- 
tók, iskolaszékek, iskolafentartók és tanfelügyelőségek. Kapható szerkesztőnél" 
(Kolozsvár, kir. tanfelügyelőség) 2 frt 20 krajczárért, 


REG KO Tervek 


P. Horváth Kálmán kitüntetése. P. Horváth Kálmán felső zsuki 
birtokosnak a "király magyar bárói méltóságot adományozott, 
dijmentesen. Följegyezzük e kitüntetést nemcsak azért, mert a kitün- 
tetett személyében egyházunk egyik főgondnokát tiszteljük, hanem 
azért is, mert ama szabadelvü eszméknek és hazafias törekvéseknek 
méltánylását látjuk abban, melyek e nemes főurat mindig vezérelték s 
melyekkel a közügyeket és főképp a müvelődésügyet oly áldozatkészen 
szolgálja. A multban is sok jeles tagja által nagy érdemeket szerzett 
családnak méltó érdemes tagját érte a legfelsőbb elismerés, a melynek 
alkalmából teljesen átérzett örömünknek adunk kifejezést. A magyar 
bárói méltóság egyuttal unokaöcscsének P. Horváth Arthurnak is ado- 
mányoztatott, mindkettőnek a széplaki előnév megtartásával. 

Püspőki vizsgálat. Ferencz József unitárius püspök julius 
elején vizsgálatot tartott Tordaaranyos-megyében  Toroczkón Mózes 
András pénzügyi jegyző kiséretében. A püspököt Tordán és az aranyos- 
menti falukban mindenütt nagy ünnepélyességgel fogadták. Toroczkóról 
meg szép bandériummal mentek a hivek elébe és nagy lelkesedés közt 
kisérték be a régi bányavárosba, az unitárizmusnak emez egyik erős- 
ségébe. A püspök a fogadásokon és a templomban ékesszóló beszé- 
deket intézett a hivekhez, kik szeretett főpásztorukat odaadással 
hallgatták. 

Miniszterváltozás. Gróf Csáky Albin a vallás- és közokta- 
tásügyi tárczától megvált. A magas miveltségü s szabad gondolkozásu 
államférfit a magyar- -közmivelődés érdekében mindig őszinte jóakarat 
vezérelte. — Ha eszményi czéljait nem is érhette el, elérte a lehetőt 
s a jővő majd igazolja egyes alkotásait. Az unitárius  vallás-közönség 
e neve mindig emlékezetes lesz, már csak annál a ténynél 
"fogva is, hogy kolozsvári főiskolánknak az államsegély az ő minister - 
sége alatt adatott meg. Azt óhajtjuk, hogy a családi és magán élet 
kényelmeit a zaklatott politikai élet után élvezze zavartálanul ! . 
Gróf Csákyt a vallás- és közokt. ministerségben Br. ötvös 

közoktatás ügyet vezetni s kinek müködése elé szép reményekkel 
lehet nézni. 

A kötelező polgári házasságról szóló törvényjavaslatot a főrendi 
ház a második felterjesztéskor f. évi jun. 21-én tartott ülésében meg- 
szavazta. Az első izben 21 szótöbbséggel visszautasított javaslat a 
második tárgyalás alkalmával négy szótöbbséggel keresztül ment. 
A képviselőház ennek megtörténte után egymásután letárgyalta az 
azzal kapcsolatos három törvényjavaslatot is. S minthogy semmi való- 
szinüség nincs arra, hogy már ezek elé a főrendiház akadályokat gör- 
ditsen, bár tárgyalásukat őszre halasztotta, a polgárr házasság a 
királyi szentesitést megnyerve, a kapcsolatos javaslatokkal együtt tör- 
vénynyé lesz. Az időt ugyan, hogy mikor, még meghatározni nem lehet, 
de a minister minden szükséges előintézkedést szándékszik az életbe- 
léptetésre megtenni. E törvények uj viszonyokat teremtenek s az egy- 
házaknak uj intézkedésre lesz szükségük. Ezekkel foglalkozni feladatunk 
s ezekről érdemleges értekezéseket szivesen fogadunk. . 

A porosz eu. agenda ügye még nem jutott uj stadiumba. Ujabban 
az egyházi középpárt is adott bé egy kérést 800 aláirással az ev. 
egyh. főtanács elnökéhez. A kérelmezők jogos ellenvetései ugyanolyanok, 
milyeneket folyóiratunk előző számaiban már felsoroltunk. Különösen 
azt kérik, maradjon a községek szabadakaratára bizva, hogy az uj 
agendát használjáke, vagy a régivel maradjanak, szóval, hogy ne 
kötelező, hanem csak facultativ legyen. Vallásos dolgokban szavaz at- 
többséggel dönteni nem lehet; ellenkező esetben pap is, világi is 
jöhet ellenkezésbe lelkiismeretével. — Ha törvényerőre emelkedik a 
javaslat, bizonyos, hogy számosan fognak hátat forditani az egyháznak, 
a kik eddig azzal tartottak. E nélkül is elég nagy veszély fenyegeti a 
prot. egyházat a jezsúiták beengedésére vonatkozó törvényjavaslattal. 

A jézsuiták beengedéséről való törvényjavaslatot elfogadta a, 
birodalmi tanács harmadik olvasásban ; most még csak a Bundesraton kell 
átmennie; s ugy látszik, törvénynyé fog válni, hisz mi a meglepetések 
korában élünk. A kormány Róma kedveskedéseit e törvénynyel akarja 
magának biztositani. De éppen ezért ideje — mondják a protestansok 
— hogy miként előbb a birodalmi tanácshoz, ugy most a Baundesrathoz 
kérelmet adjanak be a jezsúiták beengedése ellen, E hatalmas tiltako- 
zás a protestantismus, az uj német birodalom, a porosz állam esküdt 
ellenségei ellen, nem maradhatna hatás nélkül. Egy schweitzi lap okát keresi . 
e majdnem hihetetlen eseménynek és azt mondja: A kormány a legvesze- 
delmesebb engedményekkel keresi a szavazatokat; nincsenek szent 
elvei, meggyőződése. Életszabálya ez: Gibst du mir die "Würst : s0 
lösch" ich dir den Durst, 

Tanfelügyelői jubileumok. Közelebbről két érdemes tanfelügyelőt 
ünnepeltek szolgálatuk 25-ik évfordulója alkalmából. Sándor Mózest 
a Székelyföldön Udvarhely- és Réthy Lajost Hunyadvármegyében, 
Az elébbinek az jutott feladatul, hogy a megyében levő nagyszámú, 
de nem elég erős felekezeti elemi iskolákat községi és állami segélylyel 


rendezze s a mai kor igényeinek megfelelő népiskolákká alakitsa át; 


az utóbbinak pedig, hogy az elszórt magyarság gyermekeinek közpon- 
tokat teremtsen és a nem magyarajkuak részére az állam nyelvének 
elsajátitására alkalmas helyeken állitson fel iskolákat. És mindkettő a 
neki kijelölt téren a viszonyok szerint a legszebb eredményeket érte el. 
Ez és egyéniségük teljesen igazolják mind magát az ünneplést, mind 
pedig az érzelmek ama meleg megnyilatkozását, melylyel a tanügynek 
e két vezérférfiát Székely-Udvarhelyt és Déván oly lelkesen ünnepelték, 
s melyhez mi is a legjobb kivánatainkat küldtük a távolból azok iránt, 
kik az egyházakkal való érintkezésben is mindig a legjobb akaratot 
és a legnagyobb előzékenységet tanusitották. 

A brit és külföldi unitáríus társulat ez évi közgyűlését május 
15-én kezdődőleg tartotta meg Londonban, a szokott helyén. Az ünnepi 
beszédet, Wood" József, birminghami lelkész tartotta Ezsaias proféta 
ILzdc verse alápján: ,Serkenj-rfel, serkenj fel, öltözd. fel a 
te erősségedet óhSion, öltözzél fel ate ékességednek 
ruháiba Jerusalem." Bowie titkár jelentése szerint 7551 font 
sterling volt a bevétel. Nagymérvü missiót teljesítettek otthon, vala- 
mint külföldön. Felolvasásokat tartottak a következő tárgyakról: 
, Főmunkakör, — Otthon — s Missió a nem  keresztény-országok- 
ban." E felolvasásokat vitatkozás követte. Hanem a jelen évi közgyülés 
vonzerejét az angol unitáriusok nagy tudósának s 90 éves prófétának, 
Dr. Martineau-nak a megjelenése tette. Az unitárius seregnek 
Nestora ajkáról ugy foly a beszéd, mint a méz s ugy tekintették min- 
den szavát, mint a magasbúl hulló csillagokat — irja a tudósító — 
s a kik jelen voltak sohasem fogják elfelejteni. 

Az amerikai unitárius társulat évi közgyűlését Tf. évi május 
29 s következő napjain Bostonban, a világhírü Music Hallban tar- 
totta meg. Bostont az unitáriusok Jerusalemének szokták nevezni, mi- 
vel itten 31 templomuk van s az unitárius irói világ központja. Ide 
az unitáriusok pünkösd ünnepén, mint hajdan az izraeliták Jerusalembe, 
Californiától, New-Orleánstól s Montreáltól (Canada) kezdve, férfiak és 
nők nagy számmal jelennek meg. Grindall Reynolds, a társulat 
titkára kimeritő jelentésben számolt be. A jelentés szerint a társulat 
czéljaira aláirt összeg a lefolyt évben 51-ezer dollárra ment. Ezzel szem- 

ben akkora tevékenységet még sohsem fejtett ki a társaság, mint a 
lefolyt évben, a vallásos röpiratok s értekezések terjesztésében. . New- 
York körül öt uj ekklézsia alakult. A csendes tenger partjain számos 
unitárius van. A titkár reméli, hogy jövőre az aláirások 100 ezer 
dollárra fognak felemelkedni; mert ennyi szükséges, hogy missiói hiva- 
tásuknak megfelelhessenek. A felolvasások között kiváló érdekü volt a 
Shippen Rush egykori titkár, jelenleg washingtoni lelkészé : , Missiói 
munkánk ; annak szükségessége és módszere." A felolvasást élénk eszme- 
csere követte. A különböző alkalmakkor mondott beszédek, minők: a 
Long kormányzóé, Hale György elnöké, Peabody tanáré s Dr. Hale hir- 
neves iró s szónoké, elragadták a közönséget. Az elnök mikor dr. Halet 
bemutatta, igy kezdte beszédét : Kérdeztem Hale urat, hogy miről fog 
beszélni s azt válaszolta: Én gyűlölöm a tárgy megnevezését, hanem, 
ha akar beajánlani, mutasson be a közönségnek ugy, mint a  Massa- 
echusetts-i államnak egy hanyatló-lelkészét." S csakugyan az elnök e 
szavakkal ajánlotta; de hozzá tette, elképzelhetik, hogy milyen lehetett 
virágzó korában s elméjének teljes tevékenységében. Erre óriási tetszés 
keletkezett. Dr. Hale pedig a puritán szellemről tartott ékes beszédével 
gyönyörködtette a hallgatóságot. 

Az ev. ref. egyház vesztesége. Br. Vay Miklós, főrendiházi 
elnök, egyh. főgondnok f. évi máj. 14-én Budapesten meghalt 92 éves 
korában. A ref. egyház egyik legnagyobb és legbölcsebb vezérférfiát 
vesztette, kinek neve az egyház és a nemzet történelmében fényes 
lapot fog elfoglalni. 

Felméri Lajos a kolozsvári egyetem tudós tanára meghalt máj. 
22-én életének 54-ik évében hirtelen és váratlanul, vérmérgezés követ- 
keztében. A megboldogult egyszerű székely szülők gyermeke volt. 
Nélkülözésekkel küzdve végezte iskoláit Udvarhelyt, Sárospatakon és 
Budapesten. Két esztendőt külföldi fegyetemeken töltött. 1868-ban 
Sárospatakon az elhunyt Evdélyi János helyébe lépett. Fényesen meg- 
felelt a várakozásoknak: a jeles tanitvány méltó lőn a kitünő mester- 
hez, Több évi sikeres működés után a Kolozsvárt felállított egyetem 
neveléstudományi tanszékére nevezték ki. Mindannyiunknak élénk emlé- 
kében él a széleskörü ismeret, a tiszta és világos előadás, a tanitványai 
jövőjét szivén viselő humanus bánásmód, melylyel a kitünő tanár e 
diszes állást betöltötte. Mi volt Felméri a társadalom ésa tudományos 
irodalom terén, nem szükség fejtegetnünk, sokkal ismeretesebbek az 
ő érdemei. Szabadelvü theologiai neveltetése s huzamosb ideig Angliá- 
ban tartózkodása s az irány, melyet lelke egész erejével követett, 
barátunkká, munkatársunkká tevék őt. Minden olvasónk emlékezhetik 

arra a magvas czikkelyre, melyben a neveléstudomány ez uttörő bajnoka 
csak legutóbb is a bibliában föllelhető modern philosophiai irányokról 
nyilatkozik. A szabadelvü theologia egyik jeles hivét, az angol nevelési 


. rendszer leglelkesebb apostolát gyászolja az elhunytban. 


Egy uj irodalmi vállalat. ,Beitrüge zum Kampf um die 
Weltanschauung" (Schwetschke és fia kiadásában, Braunschweig- 
ban) czimmel indult meg Braasch A. H. szerkesztése alatt, melynek 
czélja az, hogy könnyen érthető módon szétágazó időszerü kérdéseket 
tárgyaljon, a természettudományi életnézet egyoldaluságait, hiányait, 
ellenmondásait kimutatva a tiszta keresztény világnézet alapján. egy 
boldogabb jövő előkészítésén munkáljon. Az első füzet Háckel monismu- 
sát birálja, a mely egy darwinista természettudós hitvallását foglalja 
magában. Kimutatja, hogy egyoldalu természettudományi alápon nem 
alkothatni tökéletes, biztos világnézetet és várhatjuk, hogy szerényen 
viszavonul saját korlátai közé, lemondva azokról a vérmes reményekről, 
melyekkel kezdetben a természettudományi felfogás az élet minden 
terén előállott. Égető kérdéseket tárgyal; olvasók bizonyára nem fog- 
nak hiányozni, 

Gyászhírek: Özv. Ferenczy Mózesné, Homorodkarácsony- 
falvi Füzy Krisztina életének 80-dik s özvegységének 10-ik évében 
máj. 26-án Kolozsvárt jobb létre szenderült. Egyike volt azoknak a 
jó nőknek, kiket vallásosság és háziasság különböztet meg, s kiknek 
áldásul jut, hogy családiuknak és egyházuknak valódi jóltevői legyenek. 
Az elhunytban özv. Véber Sándorné, Ferenczi Eszter édes anyját s 
özv. Kriza Jánosné, Füzy Borbála testvérét gyászoljai — Özv. Bor- 
bély Nagy Györgyné, Finta Rebeka élte 87-ik s özvegysége 17-ik 
évében Tordán jun. 2-án földi pályáját bevégezte. Vallásos, buzgó sziv 
költözött. el benne, ki számos jótettben hagyott az egyházban is emlé- 
ket. Székely Miklós tordai törv. sz. bíró és testvérei nagynénjüket 
vesztették benne s Szász Ádám kolozsvári ny. városi pénztárnok 
únokatestvérét. — Péterfi Áron h.-almási tanitót fájdalmas veszteség 
találta édes atyja: n.-ajtai Péterfi Tamás f. évi, jun. 29-én 
72 éves korában történt halálában. Egyike volt a nagyajtai egyház- 
község jobbjainak, az ekklának egy izben gondnoka, mely hivatalát buz- 
gón teljesitette. — Damokos Árpád, tamásii postamestert fájdalmas 
csapás érte, 7 éves kedves fia Damokos Elemér váratlan halálában, 


Törvényjavaslat a gyermekek vallásáról.") 


1. §. Bevett vagy törvényesen elismert különböző vallásfelekezethez tar- 
tozó házasulók, házasságuk megkötése előit egyszersmindenkorra megegyez- 
hetnek arra nézve, hogy gyermekeik valamennyien az atya vagy az anya val- 
lását kövessék, illetőleg abban neveltessenek. 

Ha a házasulók egyike sem, vagy csak egyike tartozik valamely bevett 
vagy törvényesen elismert vallásfelekezethez, ebben az esetben egyszersmin- 
denkorra megegyezhetnek arra nézve, hogy gyermekeik valamennyien az álta- 
lok megjelölt bevett vagy törvényesen elismert vallást kövessék, illetőleg ab- 
ban neveltessenek. g 

A megegyezés csak akkor érvényes, ha kir. közjegyző, kir. járásbiró, 
vagy polgármester vagy főszolgabiró előtt a megállapított alakszerűségek mel- 
lett jön létre. 

A kir. közjegyző előtt létrejött megegyezés közokiratba foglalandó. A 
többi hatóságok előtt létrejött megegyezés alakszerűségeit, valamint a meg- 
egyezés anyakönyvi nyilvántartása körül követendő eljárást a vallás- és küz- 
oktatásügyi, — az igazságügyi és belügyminister rendeletileg szabályozzák. 

2. §. Az 1. §-ban körülirt megegyezés hiánya esetén a gyermekek szü- 
lőik vallását nemök szerint követik, illetve abban neveltetnek, a mennyiben 
ez a vallás a bevettek, vagy törvényesen elismertek közé tartozik. 

A bevett, vagy törvényesen elismert vallások egyikéhez sem tartozó 
szülő jogosítva van megállapítani, hogy a nemebeli gyermekei a bevett vagy 
törvényesen elismert vallások melyikében nevelendők. 

Ha az illető szülő nem határoz, a másik szülő azonban valamely bevett 
vagy törvényesen elismert vallásfelekezethez tartozik, akkor az összes gyer- 
mekek ezen utóbbi szülő vallását követik, illetve abban neveltetnek. 

Ha egyik szülő sem tartozik valamely bevett, vagy törvényesen elismert 
vallásfelekezethez és egyik sem határoz az iránt, hogy a gyermekek, mely be- 
vett vagy törvényesen elismert vallásban neveltessenek, akkor e jog és köte- 
lesség a gyámhatóságra száll át, mely a rokonok meghallgatásával határoz. 

Az, hogy a gyermekek a jelen szakasz 2. 3. és 4. bekezdései által 


körülirt esetekben, mely vallásban neveltessenek, legkésőbb azok tanköteles 
korának elértéig megállapítandó. 


3. §. Az 1. §. szerint létrejött megegyezés később csakis az esetben 
változtatható meg: ha különböző vallású felek közül valamelyik fél a másik 

") Olvasóinknak s főleg lelkésztársainknak vélünk szolgálatot tenni e 
törvényjavaslat közlésével, 

házastárs vallására tér át, úgy, hogy a házasság egy vallásúak házasságává 
válik. 

Ez esetben a megegyezés ugyanazon alakiságok mellett, csupán oly 
irányban változtatható meg, hogy a születendő, valamint a 7-ik életévet még 
be nem töltött összes gyermekek most már valamennyien a szülők közös val- 
lását kövessék és abban neveltessenek; a 7-ik életévet pedig már túlhaladott, 
de az 1868. LIII. t.-cz. 2. §-ában megszabott életkort még el nem ért gyer- 
mekek, az idézett törvényczikk 3—8. §-aiban körülirt módon a szülők vallá- 
sára térhetnek át, de csakis a gyámhatóság beleegyezése mellett. 

4. §. A 2. §. első bekezdésében foglalt szabály alól" eltérésnek később 
csak akkor van helye, ha az egyik házastárs a másik vallására tér át, úgy, 
hogy a hásasság egy vallásuak házasságává válik. 

Ez esetben a születendő, valamint a 7-ik életévet még be nem töltött 
összes gyermekek a szülők közös vallását követik, illetőleg abban nevelendők. 

Az áttért szülő nembeli 7-ik életévöket már túlhaladott, de az 1868. 
LIII. t.-cz. 2. §-ában megszabott életkort még el nem ért gyermekek is az 
idézett törvényczikk 3—8. §-aiban körülirt módon a szülők közös vallására 
térhetnek át, de csakis a gyámhatóság beleegyezése mellett. 

5. §. Az oly házasság, melyben akár mind a két fél, akár csak az egyik 
fél a bevett vagy törvényesen elismert vallások egyikéhez sem tartozik,  külön- 
böző vallású felek közti házasságnak tekintetik. 

Az ily felek között az 1. §. értelmében létrejött megegyezéstől, illetőleg 
a 2. §. második és negyedik bekezdése szerint történt megállapítástól eltérés- 
nek később a 3. és 4. §-okban jelzett módon és terjedelemben csak akkor van 
helye, ha az egyik vagy mindkét házasfélnek valamely bevett vagy törvénye- 
sen elismert vallásfelekezetbe való belépése által a házasság egy vallásuak 
házasságává válik. 

6. §. A törvénytelen gyermek anyja vallását követi, a mennyiben ez a 
vallás a bevettek, vagy törvényesen elismertek közé tartozik. 

A bevett vagy törvényesen elismert  vallásfelekezetek egyikéhez sem 
tartozó anya gyermekeire a 2. §. második és negyedik bekezdésében foglalt 
szabályok nyernek alkalmazást. 

Ha az anya más bevett vagy törvényesen elismert vallásra tér át vagy 
ilyenbe belép, akkor a 7-ik életévet még be nem töltött törvénytelen gyerme- 
kei új vallásába követik. 

A 7-ik életévöket még be nem töltött, kir. leirattal törvényesített vagy 
az atya által elismert fiú, az atyának a törvényesítést vagy elismerést követő 
6 hó alatt kijelentett kivánságára, az atyának vallását követi, a mennyiben ez 
a vallás a bevettek vagy törvényesen elismertek közé tartozik. 

A kijelentésre és annak anyakönyvi nyilvántartására az 1. §. harmadik 
és negyedik bekezdésének rendelkezései megfelelően alkalmazandók. 

7. §. A jelen törvényben foglaltakkal ellenkező hármely szerződés, térít- 
vény vagy rendelkezés érvénytelen és semmi esetben sem bir joghatálylyal. 

8. §. A jelen törvény életbeléptetése előtt kötött házasságokból született 
vagy születendő gyermekek vallásos nevelésre nézve azon törvény határozata 
marad érvényben, a mely az ily házasságok kötése idejében hatályban volt. 

9. §. Az 1868. LIII. t.-cz. 13., 14., 15. és 18. §-ainak rendelkezései a 
bevett és törvényesen elismert bármely vallást követőkre, a 13. és 15. §8. ren- 

delkezései pedig a bevett és törvényesen elismert vallásfelekezeteken kivűl 
állókra is kiterjesztve hatályában fentartatik. 

Ha az, a ki a lelenczet vagy általában ismeretlen szülők gyermekét 
felfogadta, a bevett vagy törvényesen elismert vallásfelekezetek egyikéhez sem 
tartozik, a felfogadott gyermek vallásos nevelésére a jelen törvény 2. §-a má- 
sodik és negyedik bekezdésének rendelkezései megfelelően alkalmazandók. 

10. §. A jelen törvénynyel ellenkező mindennemű jogszabályok s jelesül 
az 18368. LIII. t.-ez. 12. és 16. §-ai hatályon kivűl helyeztetnek. 

TSA jelen törvény a kötelező polgári házasságot szabályozó . . . 
törvényczikkel egyidejüleg lép életbe s végrehajtásával a vallás- és közokta- 
. tásügyi, igazságügyi és belügyminiszterek bízatnak meg. 


ha 


Aranykönyv. 


ADAKOZÁSOK A SZ.-UDVARHELYT ÉPITENDŐ TEMPLOMRA. 


XV. közlemény. íz 

118. Fekete László megyegondnok gy. ivén Tordátfalváról : Sándor Zsigmond, 
Végh Gyula 50—50 kr; Gálfi Dénes, Bedő József 20—20 kr; Nagy József, Végh 
János Boros Sámuel, Boros Sándor, Fekete László, ifj. Lukácsi Ferencz 10—10 
kr; Szederjesz Ferencz, Benczédi János 5—A kr; együtt 2 frt 10 kr. i 

119. Székely László, lelkész gy. ivén Csegezből: Székely László 1 frt, 
Biró Lajos 50 kr, Kolumbán Károly, Borbély Dániel, Sárosi Ferencz, Biró Do- 
mokos, Blasek Piroska, Vernes Andor 20—20 kr, ifj Magyarosi Lőrincz, ifj. 
Csongvai Sámuel, Biró Máté, Csegezi Ferencz, Tatár Ferencz, Csegezi Sámuel, 
Major Számoila, ifj. Simándi Mózes, Biró Lőrincz, id. Magyarosi Lőrincz, Sán- 
dori János, Stein Emanuel, Vernes János, Tar Tamás 10 —10 kr, együtt £frt 10 kr. 

120. Lakatos Ida Szödemeterről 50 frt 


EeközlöményZösszegöía isélfee ds Sztn ga tám TT ONKÉREN 56 frt 20 kr. 
Az előbbi közlemények összege . . . . . . 3481 frt-20-kr. 


Együtt 3537 írt 40"-Kkr. 


Jegyzés. A fennebbi 120 sz. alatt jegyzett Lakatos Ida urasszony, Mol- 
nár Sándor ügyvéd afia utján Sepsi.Szt.-györgyi templomunk javára is egy- 
idejüleg 50 frtot adományozott, a melyet szintén rendeltetési helyére juttattam. 


Kolozsvárt, 1894. junius 28. 


FERExcz JÖZSEF, 
unitárius püspök. 


